open-index/open-wikipedia-markdown huggingface dataset:
ဒေါင်းတုလို့ စာသငယ်လှမ်း

ဒေါင်း၏ခြေလှမ်းကို စာသငယ်က တုပ၍ လှမ်းသကဲ့သို့ မိမိနှင့် မတန်မရာကို တုပပြုမူသည်။

"ဒေါင်းခြေရာမှာ စာသငယ်လှမ်းလျှင် ပင်ပန်းသည် ဆိုသကဲ့သို့ လည်းကောင်း၊"

[၁၁၅၂-ခန့်] ကျည်း။ ၁၄၆။
ဂါဟင်ရှာ

**မန်နူဝဲလ် ဖရန့်စစ်ကို ဒို့စ် ဆန်းတို့စ်** (; ၁၉၃၃ အောက်တိုဘာ ၂၈ - ၁၉၈၃ ဇန်နဝါရီ ၂၀) သည် 'ဂါဟင်ရှာ' (Garrincha) (ငှက်ကလေး) အဖြစ်လူသိများ၍ အလယ်တန်း ညာစွယ်တွင် ကစားသော ဘရာဇီးဘောလုံးသမားဟောင်း တစ်ယောက်ဖြစ်သည်။ သမိုင်းတစ်လျှောက် အကြီးကျယ်ဆုံး ဘောလုံးသမားများအနက် တစ်ဦးအဖြစ် ယူဆကြကာ အကောင်းဆုံး လိမ်ခေါက်သူအဖြစ်လည်း အချို့က သတ်မှတ်ကြသည်။ ဂါဟင်ရှာကို ဘောလုံးအားကစား၏ ဂန္ထဝင်ပုဂ္ဂိုလ်အဖြစ်လည်း သတ်မှတ်ကြ၍ ၎င်းသည် ဘရာဇီး၌ အလွန်ကျော်ကြား ရေပန်းစားပြီး အသက်ရွယ်ကြီးသည့် ဘောလုံးပရိသတ်များက ပီလီထက် ပိုကောင်းသောသူအဖြစ် သတ်မှတ်ထားကြသည်။ 

၁၉၅၈ နှင့် ၁၉၆၂ ဘရာဇီးအသင်း၏ ကမ္ဘာ့ဖလားအောင်မြင်မှု ကာဘများတွင် အသင်းအတွက် စွယ်စုံပုံစံဖြင့် ကစားခဲ့သည်။ ၁၉၆၂တွင် ပီလီ ဒဏ်ရာရသောအခါ ဂါဟင်ရှာသည် ပြိုင်ပွဲတစ်လျှောက် ထိန်းချုပ်လွှမ်းမိုးနိုင်သည့် ကစားမှုများဖြင့် အသင်းကို ဦးဆောင်ခဲ့သည်။ ဖီဖာရွှေဘောလုံးဆု၊ ရွှေဖိနပ်ဆု နှင့် ဖီဖာ ကမ္ဘာ့ဖလား တို့ကိုရရှိခဲ့သော ပထမဆုံး ကစားသမားလည်းဖြစ်သည်။ ၁၉၅၈နှင့် ၁၉၆၂ ဖီဖာ ထိပ်တန်းကြယ်ပွင့်အသင်းများတွင် ရွေးချယ်ခံရခဲ့သည်။ ၁၉၉၄ တွင် ဖီဖာ သမိုင်းတစ်လျှောက်အသင်း၌ ပါဝင်ရွေးချယ်ခံရသည်။ ပီလီနှင့် ဂါဟင်ရှာ နှစ်ဦးစလုံး ကစားသောပွဲများတွင် ဘရာဇီးသည် တစ်ပွဲမျှရှုံးနိမ့်ခဲ့ခြင်းမရှိခဲ့ပေ။ ၁၉၉၉၌ ရာစုနှစ်၏ အကောင်းဆုံးကစားသမား (Grand jury ) မဲပေးရွေးချယ်မှုတွင် သတ္တမအဆင့်ဖြင့် ရပ်တည်နိုင်ခဲ့လေသည်။ နှစ်ဆယ်ရာစု ကမ္ဘာ့အသင်း၏ အဖွဲ့ဝင်ကစားသမားဖြစ်ကာ ၎င်းကို ဘရာဇီး၏ 'ထင်ရှားကျော်ကြား ဘောလုံးအားကစားသမား ဂုဏ်ပြုမှု' (Hall of fame) သို့ ထည့်သွင်း ဂုဏ်ပြုခဲ့ကြသည်။

ကလပ်အသင်းအနေဖြင့် ဂါဟင်ရှာသည် ၎င်း၏ကစားသမားသက်တမ်းအများစုကို ဘရာဇီးကလပ် Botafogo အသင်း၌ ကစားခဲ့၏။ မယ်ရယ်ခဲနယ် (Maracanã) ဘောလုံးကွင်း၏ အိမ်ရှင်အသင်းအတွက် အခန်းသည် 'ဂါဟင်ရှာ' အဖြစ် ကျော်ကြားလှသည်။ ဘရာဇီးလီယာ မြို့တော်ရှိ 'အက်စတားဒြူး နားစင်နာ မန်နား ဂါးဟင်ရှာ' (Estádio Nacional Mané Garrincha) ဘောလုံးကွင်းကို ၎င်းအားအစွဲပြု၍ ပေးထားခြင်း ဖြစ်သည်။ နွားရိုင်းသတ်ပွဲ၏ သံပြိုင်သီချင်း 'အိုလေး' (olé) ကို ဘောလုံးကွင်းများတွင် စတင်သုံးစွဲရာ၌ ဂါဟင်ရှာ ကို ဂုဏ်ပြုမှတ်တမ်းတင်ရမည်ဖြစ်သည်။

## မှတ်စု
## ကိုးကား
ကဏ္ဍ:နိုင်ငံတကာ ဘောလုံးသမားများ
ဒေးဗစ် ဘင်ဂူရီယင်

**ဒေးဗစ် ဘင်ဂူရီယင်**( ;  )သည် အစ္စရေးနိုင်ငံကို စတင်တည်ထောင်ခဲ့သူတစ်ဦးဖြစ်ပြီး အစ္စရေးနိုင်ငံ၏ ပထမဆုံး ဝန်ကြီးချုပ်ဖြစ်သည်။ ဗြိတိန်နိုင်ငံလက်အောက်ခံ ပါလက်စတိုင်းနယ်မြေရှိ ဂျူးအသိုက်အဝန်းခေါင်းဆောင်အဖြစ် ၁၉၃၅မှ အစ္စရေးနိုင်ငံစတင်ပေါ်ပေါက်လာသော ၁၉၄၈ခုနှစ်အထိ တာဝန်ထမ်းဆောင်ခဲ့ပြီး အစ္စရေးနိုင်ငံကို ၁၉၆၃ခုနှစ်အထိ ဆက်လက်ဦးဆောင်ခဲ့သည်။

## ကိုကား 
ကဏ္ဍ:အစ္စရေးနိုင်ငံ၏ ဝန်ကြီးချုပ်များ
ဂျော်နီရှီးကဲ့

**ဂျိုနီရှီကဲ့**(),()သည် ဂျပန်နိုင်ငံသူ ဂျပန်လူမျိုး NMB48အဖွဲ့မှ ဂျပန်တကိုယ်တော် အဆိုတော် တစ်ဦး ဖြစ်သည်။
ဂျော်နီရှီးကဲ့ကို မတ်လလ ၁၈ရက်နေ့ ၁၉၉၅ ခုနှစ်တွင် 滋賀県ရှိဂါ့စီရင်စု၌ မွေးဖွားခဲ့သည်။ ဂျပန်အိုင်​ဒေါ အမျိုးသမီးအဖွဲ့ မှ NMB48၏ အဖွဲ့ဝင်ဟောင်း တစ်ဦး ဖြစ်သည်။

## အတ္ထုပ္ပတ္တိ 
၂၀၁၀ခုနှစ် စက်တင်ဘာလ ၂၀ ရက်နေ့တွင် NMB48၏ အဖွဲ့ဝင်ဖွင့်ပွဲမှ အဖွဲ့ဝင်ခွင့် လျှောက်လွှာတင်သွင်းခဲ့သည်။ ၂၀၁၀ခုနှစ် အောက်တိုဘာလ ၉ ရက်နေ့တွင်  ဂျော်နီရှီးကဲ့သည် NTT Pralaမှပံ့ပိုးသော Visit Zoo Campaign Support Project AKB48 Tokyo Autumn Festivalတွင် NMB48၏ ပထမအကြိမ် သုတေသနကျောင်းသူ၂၆ ယောက်ထဲမှ တစ်ယောက်အဖြစ် ဖော်ပြခြင်းခဲ့ရသည်။ ၂၀၁၁ခုနှစ် ဇန်နဝါရီလ ၁ ရက်နေ့တွင် အိုဆာကာမြို့ 難波နမ်ဘာရှိ NMB48ပြဇာတ်ရုံ၌ NMB48အဖွဲ့၏ ပထမမျိုးဆက်သစ် အဖွဲ့ဝင် A 3rd Stageဖျော်ဖြေမှုကို စတင်ခဲ့ပြီး ရွေးချယ်ခံရသောအဖွဲ့ဝင် ၁၆ ယောက်ထဲမှ ခေါင်းဆောင်မင်းသမီး တစ်ဦးအဖြစ် သရုပ်ဆောင်ခဲ့သည်။ ၂၀၁၁ခုနှစ် မတ်လ ၁၀ ရက်နေ့တွင် ဂျော်နီရှီးကဲ့သည် NMB48အဖွဲ့၏ Team Nရာထူး အဆင့် ၁ သုတေသနကျောင်းသူ ၁၆ဦးမှ ရွေးချယ်တင်မြှောက်ခြင်းခံရသူ တစ်ဦးအပါဝင်ဖြစ်သည်။ ၂၀၁၂ခုနှစ် အောက်တိုဘာလ ၄ ရက်နေ့တွင် ဂျော်နီရှီးကဲ့သည် yTv ရုပ်မြင်သံကြားထုတ်လွှင့်မှုမှ (赤川次郎原အာကာတာဂျီ့နိုးဟာနာ့)ဇတ်လမ်း ပြသခြင်းဖြင့် ဂျော်နီရှီးကဲ့၏ ပထမဆုံး သရုပ်ဆောင်မှုကို ပြုလုပ်ခဲ့သည်။ ထို့အပြင် ဂျော်နီရှီးကဲ့သည် NMB48အဖွဲ့ဝင်များ၏ ပထမဦးဆုံး မင်းသမီး ဖြစ်လာခဲ့သည်။ ၂၀၁၃ခုနှစ် မေလမှ ဇွန်လ အထိကျင်းပခဲ့သော AKB48၏ ၃၂ ကြိမ်မြောက် အပျိုရွေးချယ်ရေး အထွေထွေရွေးကောက်ပွဲတွင် ဂျော်နီရှီးကဲ့သည် အမှတ် ၄၀ နေရာမှ Next Girls အဖြစ်ရွေးချယ်ခံခဲ့ရသည်။ ၂၀၁၄ခုနှစ် မေလမှ ဇွန်လ အထိကျင်းပခဲ့သော AKB48၏ ၃၇ ကြိမ်မြောက် အပျိုရွေးချယ်ရေး အထွေထွေရွေးကောက်ပွဲတွင် ဂျော်နီရှီးကဲ့သည် အမှတ် ၅၈ နေရာမှ Future Girls အဖြစ်ရွေးချယ်ခံခဲ့ရပြန်သည်။ ၂၀၁၅ခုနှစ် မေလမှ ဇွန်လ အထိကျင်းပခဲ့သော AKB48၏ ၄၁ ကြိမ်မြောက် အပျိုရွေးချယ်ရေး အထွေထွေရွေးကောက်ပွဲတွင် ဂျော်နီရှီးကဲ့သည် အမှတ် ၃၆ နေရာမှ Future Girls အဖြစ်ရွေးချယ်ခံခဲ့ရပြန်သည်။ ၂၀၁၆ခုနှစ် အောက်တိုဘာ ၁၈ ရက်နေ့တွင် NMB48 6th Anniversary Liveပွဲ၌ ကျင်းပခဲ့သော NMB48၏၆ နှစ်မြောက်နှစ်ပတ်လည်ပွဲတွင် NMB48မှ အဆင့်မြင့် ရာထူးရရှိကြောင်း  တရားဝင် ကြေညာခဲ့သည်။ ၂၀၁၇ခုနှစ် ဧပြီလ ၁၀ ရက်နေ့တွင် NMB48၏ ရာထူးအပ်နှင်း သဘင်ဖျော်ဖြေပွဲမှ  ဂျော်နီရှီးကဲ့သည် NMB48အဖွဲ့မင်းသမီး အားလုံးမှ နံပါတ် ၁ အဆင့်မြင့် မင်းသမီးတစ်ဦးဖြစ်ခဲ့ပြီ ၂၀၁၇ခုနှစ် ဧပြီလ ၁၈ ရက်နေ့မှ MB48၏ ရာထူးအပ်နှင်း သဘင်ဖျော်ဖြေပွဲ ပြီးဆုံးခဲ့သည်။ 

## ပြင်ပလင့်များ 
* ဂျော်နီရှီးကဲ့  
* （၂၀၁၄ခုနှစ် အောက်တိုဘာ ၁၆နေ့မှစတင်ဖွင့်သောအကောင့် ）
* 
* ဂျော်နီရှီးကဲ့ 
* ဂျော်နီရှီးကဲ့ 
* ဂျော်နီရှီးကဲ့ 
* 
* ဂျော်နီရှီးကဲ့သို့မဟုတ်အိုစု့ကဲ့၊ ဂါမီနိရှီးကဲ့」Powered by Ameba

## ကိုးကားချက်များ 
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၉၅ မွေးဖွားသူများ
ကဏ္ဍ:ဂျပန်ဘာသာစကား ပါဝင်သော ဆောင်းပါးများ
နှင်းခဲ

**နှင်းခဲ**(frost)ဆိုသည်မှာ ရေခဲမှတ်ထက်မြင့်သော ပတ်ဝန်းကျင် ရေငွေ့မှ ရေခဲမှတ်ထက်နိမ့်သော မျက်နှာပြင်အမာနှင့် ထိတွေ့သောအခါ၌ ဖြစ်ပေါ်လာသော ရေခဲပြင်အပါးကို ခေါ်သည်။ ဤသို့ဖြစ်ပေါ်ရာတွင် အငွေ့ (Gas)အဆင့်ဖြစ်သော ရေငွေ့မှ အစိုင်အခဲ (Solid)အဆင့်ဖြစ်သော ရေခဲအဖြစ်သို့ ဓာတုအဆင့်ပြောင်းလဲခြင်း (Phase transition)ဖြစ်သွားခဲ့သည်။ သမပိုင်းဒေသများတွင် နှင်းခဲများကို မြေပြင်အနီးရှိ မျက်နှာပြင်များတွင် ကျိုးပျက်လွယ်သော အဖြူရောင်ပုံဆောင်ခဲများအဖြစ် အများအားဖြင့် တွေ့ရသည်။ ပိုအေးသောဒေသများတွင်မူ ပုံစံအမျိုးမျိုးကိုတွေ့ရှိနိုင်သည်။

## ကိုးကား
ကဏ္ဍ:ရွာကျခြင်း
ဆိုဗီယက်ယူနီယံ အမျိုးသား ဘောလုံးအသင်း

**ဆိုဗီယက်ယူနီယံ အမျိုးသား ဘောလုံးအသင်း** (; ; ) သည်ဆိုဗီယက်ပြည်ထောင်စု၏ အမျိုးသားဘောလုံးအသင်းဖြစ်သည်။ 

ပြည်ထောင်စုပြိုကွဲပြီးနောက် အသင်းသည် CIS အမျိုးသား ဘောလုံးအသင်းအဖြစ် (ယာယီ) ပြောင်းခဲ့ပြီး ဖီဖာက CIS အသင်း (နောက်ဆုံးတွင် ရုရှားအသင်း) ကို ဆိုဗီယက်၏ ဆက်ခံသူအဖြစ် ယူဆသတ်မှတ်ခဲ့သည်။ ထို့ကြောင့် ယခင်ရရှိဖူးသော စံချိန်မှတ်တမ်းများကို ထိုအသင်းအတွက် ထားရှိပေးအပ်ခဲ့သည်။ (အိုလံပစ် မူဝါဒကြောင့် အိုလံပစ် မှတ်တမ်းများကို ပေါင်းစပ်ပေးခဲ့ခြင်းမရှိပေ) မည်သို့ပင်ဆိုစေ ဆိုဗီယက်အသင်း၏ ယခင်ကစားသမား အများစုသည် ရုရှား SFSR ပြင်ပမှဖြစ်သော ယူကရိန်း SSR မှ အဓိကဖြစ်၍ ဆိုဗီယက်ပြိုကွဲပြီးနောက်ပိုင်း ယခင် ယူကရိန်း SSR မှ ကစားသမား Andrei Kanchelskis တို့အချို့သည် အသစ်ဖြစ်လာသော ရုရှား အမျိုးသား ဘောလုံးအသင်းတွင် ပါဝင်ကစားခဲ့သည်။ 

ဆိုဗီယက်ယူနီယံအသင်းသည် ၁၉၇၄ နှင့် ၁၉၇၈ တို့တွင် ကမ္ဘာ့ဖလား ခြေစစ်ပွဲမအောင်မြင်ခဲဘဲ စုစုပေါင်း ဖိုင်နယ်ပွဲ (၇) ပွဲ (ကွာတား၊ ဆီမီး) တက်ရောက်နိုင်ခဲ့ပြီး ၁၉၆၆ ပြိုင်ပွဲတွင် စတုတ္ထ ရရှိခဲ့သည်။ ဥရောပဖလားပြိုင်ပွဲမျအတွက် ငါးကြိမ် ခြေစစ်ပွဲအောင်မြင်ခဲ့ကာ ပထမဆုံးကျင်းပသော ဥရောပဖလား - European Nations' Cup (၁၉၆၀) ကို အနိုင်ရရှိခဲ့သည်။ 

အိုလံပစ်ပြိုင်ပွဲများတွင်လည်း ပါဝင်ခဲ့ပြီး ၁၉၅၆ နှင့် ၁၉၈၈ အိုလံပစ် ဘောလုံးပြိုင်ပွဲများတွင် ရွှေတံဆိပ်ဆုရရှိခဲ့သည်။ ၁၉၅၈ တွင် ဖီဖာက အမျိုးသားအသင်းများကို အိုလံပစ်တွင် ပါဝင်စေခြင်းမရှိရစေသော စည်းကမ်းရှိခဲ့သော်လည်း ဆိုဗီယက်က အမျိုးသားအသင်းကို သာ စေလွှတ်ခဲ့သည်။ (အိုလံပစ်ပြိုင်ပွဲတွင် ယင်းကာလက အပျော်တမ်းကစားသမားများသာ ပါဝင်ရန်ဖြစ်ပြီး ဆိုဗီယက်က စစ်တပ်မှ ၎င်းတို့၏ အကောင်းဆုံးကစားသမားများကို ရွေးချယ်စေလွှတ်ခဲ့ကြသည်။)

## ကိုးကား
ဟင်းမလော့ပင်

**ဟင်းမလော့ပင်**သည် အဆိပ်ရှိသော အပင်တစ်မျိုးဖြစ်သည်။ အင်္ဂလိပ်အမည်မှာ hemlock သို့မဟုတ် poison hemlock ဖြစ်ပြီး ရုက္ခဗေဒအမည်မှာ Conium maculatum ဖြစ်သည်။ Apiaceae ဟုခေါ်သည် မုန်လာဥမျိုးနွယ်ဝင်အပင်ဖြစ်ပြီး ဥရောပတိုက်နှင် မြောက်အာဖရိကတိုက်တွင်ပေါက်သော အပင်မျိုးဖြစ်သည်။ ကျယ်ပြန့်သော သာမန် သဘာဝပတ်ဝန်းကျင်တွင် ပေါက်ရောက်ရန်ခက်ခဲသည့် အပင်မျိုးဖြစ်သော်လည်း  ၎င်း၏ အမိမြေအပြင်ပိုင်း ဒေသများတွင်လည်း တွေ့ရတတ်သည်။ ဥပမာအားဖြင့် တောင်နှင့် မြောက်အမေရိကတိုက်၊ ဩစတေးလျှနှင့် အနောက်အာရှဒေသများ၌ စမ်းသပ်စိုက်ပျိုးရာတွင်လည်း‌ ပေါက်ရောက်သည်ကိုတွေ့ရသည်။
နွားစားမုန်လာပင်နှင့် ဟင်းမလော့ပင်ကို ခွဲခြား သိရှိနိုင် ရန်မှာ နွားစားမုန်လာပင်၏ပင်စည်တွင် အမွေးအမှင်ထူ၍ အရွက်များသည် အောက်သို့ ကုပ်ကျနေ၏။ ဟင်းမလော့ပင်၌မူ အရွက်နှင့်ပင်စည်တို့မှာ ချောမွတ်နေသည့်အပြင် ပင်စည်၌ ခရမ်းရောင်အပြောက်များ ရှိသည်။ ဟင်းမလော့ပင်မှ ထုတ်ယူ ရရှိသော အဆိပ်ဖြင့် ဂရိလူမျိုး ဒဿနိကဗေဒပညာရှင် ဆိုကရေးတီးကို အဆုံးစီရင်ခဲ့ဖူးသည်။  

## ပြခန်း

File:Poison Hemlock.jpg|alt=Conium maculatum|Poison hemlock
File:CMchinoCa.jpg|*Conium maculatum* in Chino, California
File:Hemlockseeds.jpg|Hemlock seed heads in late summer
File:David - The Death of Socrates.jpg|*The Death of Socrates*, by Jacques-Louis David (1787)

## ကိုးကား
ကဏ္ဍ:အဆိပ်ရှိသော အပင်များ
ကဏ္ဍ:ပန်းပွင့်သော အပင်များ
ဟန်ဂေရီ အမျိုးသား ဘောလုံးအသင်း

**ဟန်ဂေရီ အမျိုးသား ဘောလုံးအသင်း** (; ) သည် ဟန်ဂေရီနိုင်ငံကို ကိုယ်စားပြုသော အမျိုးသား ဘောလုံးဖြစ်ကာ ဟန်ဂေရီဘောလုံးအဖွဲ့ချုပ်က စီမံအုပ်ချုပ်သည်။ ဖီဖာ ကမ္ဘာ့ဖလား ဗိုလ်လုပွဲများတွင် (ကွာတား၊ ဆီမီး အပါအဝင်) ကိုးကြိမ်၊ ဥရောပဖလားပြိုင်ပွဲ ဗိုလ်လုပွဲများတွင် (ကွာတာ၊ဆီမီး အပါအဝင်) သုံးကြိမ်တိုင်တိုင် တက်လှမ်းနိုင်ခဲ့သည်။ အိမ်ကွင်းပွဲစဉ်များကို ပုရှ်ကာ့ရှ် အားကစားကွင်းတွင် ကျင်းပကြ၍ ထိုကွင်းကို ၂၀၁၉ နိုဝင်ဘာတွင် ဖွင့်လှစ်ခဲ့ကြသည်။ 

ဟန်ဂေရီအသင်းသည် ဂုဏ်သိက္ခာရှိသော ဘောလုံးသမိုင်းတစ်ရပ်ကို ပိုင်ဆိုင်ထားကာ အိုလံပစ်ပြိုင်ပွဲတွင် သုံးကြိမ် ဗိုလ်စွဲထားသည်။ ၁၉၃၈ နှင့် ၁၉၅၄ ကမ္ဘာ့ဖလား၏ ဒုတိယဆုရှင်ဖြစ်ခဲ့၍ ၁၉၆၄ ဥရောပဖလားတွင် တတိယဆု ချိတ်ခဲ့သည်။ ၁၉၅၀နှစ်များတွင် ဟန်ဂေရီသည် အားကစားတော်လှန်ရေးတစ်ခုဖြစ်ပွားခဲ့ပြီး 'နေရာစုံဖြည့် နည်းဗျူဟာ' (Total Football) အခြေခံ နည်းစနစ်ပိုင်းများကို အခြေချပေးခဲ့ကာ (၂၀)ရာစုနှစ်၏ ထိပ်တန်းဂိုးသွင်းရှင် ဖဲရန့်တ်စ် ပုရှ်ကာ့ရှ်ပါဝင်ခဲ့သော ရွှေရောင်အသင်းနှင့်အတူ နိုင်ငံတကာဘောလုံးလောကကို လွှမ်းမိုးနိုင်ခဲ့သည်။ ပုရှ်ကာ့ရှ်ကို ရည်ရွယ်၍ ဆုအသစ်တစ်မျိုး 'ပုရှ်ကာ့ရှ်ဆု' ကို တီထွင်ပေးခဲ့သည်။ ထိုခေတ်ကာလက အသင်းသည် အဲလိုအဆင့် (Elo Ranking) အမြင့်ဆုံးရရှိခဲ့၍ ၁၉၅၄ တွင် အမှတ် ၂၂၃၀ ဖြင့်ရပ်တည်နိုင်ခဲ့ကာ (၃၁)ပွဲ ရှုံးပွဲမရှိဖြင့် ဘောလုံးသမိုင်းတစ်လျှောက်  ရှုံးပွဲမရှိစံချိန်များအနက် တစ်ခုအပါအဝင်ဖြစ်သည်။ ထိုစံချိန်သည် လေးနှစ်တာကာလအထိဖြစ်ခဲ့ပြီး ရာစုနှစ်၏ အကောင်းဆုံးပွဲ (အင်္ဂလန် vs ဟန်ဂေရီ) အပါအဝင်ဖြစ်သည်။ 

ဤသို့အောင်မြင်မှုများရှိသော်လည်း ဟန်ဂေရီအသင်းသည် ၁၉၆၈ ဖီဖာ ကမ္ဘာ့ဖလားမှ ဖယ်ရှားခြင်း ခံခဲ့ရသည်မှစ၍ ကမ္ဘာ့ဖလားပွဲများတွင် နှစ်ကာလများစွာ ပါဝင်နိုင်ခဲ့ခြင်းမရှိခဲ့ပေ။ နှစ်သုံးဆယ်ကြာကြာ ပါဝင်နိုင်ခဲ့ခြင်းမရှိဘဲ ၁၉၉၆ ၌ ဖီဖာအဆင့် (၈၇) ဖြင့်ရပ်တည်ခဲ့၍ ၂၀၀၈ ဥရောပခြေစစ်ပွဲ အုပ်စုပွဲစဉ်တွင်လည်း အဆင့်(၆)သာ ရရှိခဲ့သည်။ ၂၀၁၆ ဥရောပဖလားပြိုင်ပွဲတွင် နှစ်ပေါင်းလေးဆယ်အတွင်း အကောင်းဆုံးယှဉ်ပြိုင်နိုင်ခဲ့ပြီး (၁၆)သင်း အဆငိ့သို့ ရောက်ရှိခဲ့သည်။

## ကိုးကား
ကဏ္ဍ:ဟန်ဂေရီ အမျိုးသား ဘောလုံးအသင်း
ထပ်တယူခေါင်းမွဲ

## ကိုးကား
ကဏ္ဍ:ထပ်တယူနှင့် အလားတူငှက်များ
ကဏ္ဍ:အရှေ့တောင်အာရှတွင် တွေ့ရှိရသော ငှက်များ
အီတလီ အမျိုးသား ဘောလုံးအသင်း

**အီတလီ အမျိုးသား ဘောလုံးအသင်း** (; ) သည် နိုင်ငံတကာ ဘောလုံးအားကစားတွင် ၁၉၁၀ခုနှစ် ၎င်းတို့၏ပထမဆုံးပွဲမှစတင်၍ အီတလီနိုင်ငံကို တရားဝင်ကိုယ်စားပြု ကစားခဲ့သည်။ အသင်းသည် ဖီဖာအဖွဲ့၏ နိုင်ငံတကာ စီရင်မှုအောက်တွင်ရှိပြီး ဥရောပတွင် ဥရောပ ဘောလုံးအဖွဲ့ချုပ် ကကိုင်တွယ်သည်။ ဥရောပ ဘောလုံးအဖွဲ့ချုပ်ကို အီတလီ ဘောလုံးအဖွဲ့ချုပ် (FIGC) က ပူးတွဲတည်ထောင်ခဲ့ခြင်းဖြစ်သည်။ အီတလီအသင်း၏ အိမ်ကွင်းပွဲစဉ်များကို အီတလီအနှံ့ရှိ အားကစားကွင်းများ၌ ကျင်းပကြပြီး အသင်းလေ့ကျင့်ရေးကွင်း 'Centro Tecnico Federale di Coverciano' သည် ဖလောရန့်စ်မြို့၏ အနီးနားမြို့ ကိုဗေးချားနို မြို့တွင် တည်ရှိသည်။ 

ဖီဖာ ကမ္ဘာ့ဖလားသမိုင်းတစ်လျှောက်တွင် အအောင်မြင်ဆုံးသော အသင်းများအနက် တစ်သင်းဖြစ်၍ ကမ္ဘာ့ဖလား လေးကြိမ် (၁၉၃၄၊ ၁၉၃၈၊ ၁၉၈၂၊ ၂၀၀၆) ရရှိခဲ့ကာ ၁၉၇၀နှင့် ၁၉၉၄ ကမ္ဘာ့ဖလားများတွင် ဗိုလ်လုပွဲအထိ တက်လှမ်းနိုင်ခဲ့ပြီး ၁၉၉၀ တွင် တတိယ၊ ၁၉၇၈ တွင် စတုတ္ထအဆင့်များ ရရှိခဲ့သည်။ ၁၉၃၈ တွင် ကမ္ဘာ့ဖလားအနိုင်ရဆုဖလားကို ပထမဆုံး ကာကွယ်နိုင်သည့် အသင်းဖြစ်လာပြီး ဒုတိယ ကမ္ဘာစစ်ဖြစ်ပွားမှုကြောင့် ယင်းဆုဖလားကို နောက်ထပ် (၁၂)နှစ်တိုင်တိုင် ထိန်းသိမ်းနိုင်ခဲ့သည်။ 'ဥရောပ အလယ်ပိုင်း နိုင်ငံတကာဖလား' (Central European International Cup) ကို ၁၉၂၇-၃၀ ပြိုင်ပွဲ နှင့် ၁၉၃၃-၃၅ ပြိုင်ပွဲတို့တွင်လည်း အနိုင်ရရှိခဲ့သည်။ ပထမဆုံး ကမ္ဘာ့ဖလားဆုနှစ်ခုကြားတွင် အိုလံပစ်ဘောလုံးပြိုင်ပွဲ (၁၉၃၆) ၌လည်း အနိုင်ရရှိခဲ့ပေသည်။ ၁၉၄၉ လေယာဉ်ပျက်ကျမှု၌ အသင်း၏ အများစုသော ကစားသမားများ သေဆုံးခဲ့ရပြီး နောက်ထပ်ကျင်းပခဲ့သော ကမ္ဘာ့ဖလားပြိုင်ပွဲနှစ်ရပ်တွင် အုပ်စုအဆင်မှ မကျော်နိုင်ခဲ့သည့်အခြေနေနှင့် ၁၉၅၈ ပြိုင်ပွဲတွင် ခြေစစ်ပွဲပင် မအောင်သော အခြေနေများ တွေ့ကြုံခဲ့ရသည်။ ယင်းနောက်ပိုင်း ပြုလုပ်သော ကမ္ဘာ့ဖလားခြေစစ်ပွဲများ အောင်မြင်ပြီး ၂၀၁၈ ခြေစစ်ပွဲတွင် အောင်မြင်ခဲ့ခြင်းမရှိပေ။ ၁၉၆၈ ခန့်တွင် အီတလီအသင်းသည် ပြန်လည်စုစည်းနိုင်ခဲ့ပြီး ၁၉၆၈ ဥရောပဖလား ရရှိခဲ့သည်။ ဥရောပဖလား ခြေစစ်ပွဲများ မအောင်မြင်ခဲ့သော ကာလများရှိခဲ့ပြီး ၂၀၀၀ နှင့် ၂၀၁၂ တို့တွင် ဥရောပဖလား ဗိုလ်လုပွဲသို့ ရောက်ရှိခဲ့ကာ ၂၀၂၀ ဥရောပဖလားပြိုင်ပွဲတွင် ချန်ပီယံဆုရရှိခဲ့သည်။ FIFA Confederations Cup ပြိုင်ပွဲ၏ အမြင့်ဆုံးအဆင့် အနေဖြင့် ၂၀၁၃၌ တတိယနေရာ ရခဲ့၏။ 

အီတလီအသင်းကို 'ယက်သ်ဇူရီ' (gli Azzurri) အပြာရောင်များ (မိုးပြာရောင်) အဖြစ်သိရှိကြ၍ ထိုအပြာဖျော့ (Savoy blue) သည် အီတလီနိုင်ငံကို ကိုယ်စားပြုသော နိုင်ငံအသင်းများ၏ အသုံးများသော အရောင်ဖြစ်သည်။ ၁၈၆၀ မှ ၁၉၄၆ အထိ အီတလီဘုရင့်နိုင်ငံကို အုပ်စိုးသွားခဲ့သော စာဗွိုင်းမင်းဆက် အိမ်တော်(နန်းတော်) (House of Savoy) ၏ ရိုးရာဆေးအရောင်လည်း ဖြစ်သည်။ အီတလီ အမျိုးသား ဘောလုံးအသင်းသည် အခြားထိပ်တန်း ပြိုင်ဖက်အသင်းများနှင့် နှစ်ကာလရှည်စွာ ပြိုင်ဖက်ဖြစ်ခြင်းကြောင့်လည်း ကျော်ကြားသည်။ ဘရာဇီးအသင်း၊ ခရိုအေးရှားအသင်း၊ ပြင်သစ်အသင်း၊ ဂျာမနီအသင်းနှင့် စပိန်အသင်းတို့ဖြစ်ကြသည်။ ဖီဖာ ကမ္ဘာ့စာရင်းတွင် အီတလီသည် အဆင့် (၁) အကြိမ်အချို့ရရှိခဲ့ပြီး (၁၉၉၃ ဩဂုတ်မှ နိုဝင်ဘာ၊ ၂၀၀၇ ရှိ အချို့လများ) အဆိုးရွားဆုံးရလဒ်မှာ ၂၀၁၈ ဩဂုတ်တွင် ကမ္ဘာ့အဆင့် (၂၁) ရရှိခဲ့သည်။

## မှတ်စု
## ကိုးကား
ကဏ္ဍ:အီတလီ အမျိုးသား ဘောလုံးအသင်း
ကဏ္ဍ:အီတလီနိုင်ငံရှိ ဘောလုံးအသင်းများ
ပိုကီမွန် ဂိုး

***ပိုကီမွန် ဂိုး (Pokémon Go)*** သည် နီအန်းတစ် ကုမ္ပဏီ မှ ပိုကီမွန် ကုမ္ပဏီနှင့် ပူးပေါင်း၍ အိုင်ဖုန်းနှင့် အန်းဒရွိုက် မိုဘိုင်းကိရိယာ များအတွက် ထုတ်လုပ်ထားသော အာရုံထပ် လောကစစ် နည်းပညာ ပါဝင်သည့် မိုဘိုင်းဂိမ်း တစ်ခု ဖြစ်သည်။ ပိုကီမွန် ကုမ္ပဏီ၏ ဖရန်ချိုက်စ် တစ်စိတ်တစ်ပိုင်း ဖြစ်ပြီး နီအန်းတစ်၊ နင်တန်းဒိုး နှင့် ပိုကီမွန် ကုမ္ပဏီတို့ ပူးပေါင်း လုပ်ဆောင်ထားခြင်း ဖြစ်သည်။ ၎င်းသည် မိုဘိုင်းကိရိယာ၏ ဂျီပီအက်စ် ကို အသုံးပြု၍ ကစားသမား၏ တကယ့် ကမ္ဘာပေါ်ရှိလက်ရှိနေရာတွင် ရှိနေသကဲ့သို့ ပေါ်လာတတ်သည့် ပိုကီမွန် ဟုခေါ်သော ပုံရိပ်ယောင် သတ္တဝါများကို ရှာဖွေရန်၊ ဖမ်းဆီးရန်၊ တိုက်ခိုက်ရန် နှင့် လေ့ကျင့်ရန် စသည်ဖြင့် ကစားရခြင်း ဖြစ်သည်။ ဤဂိမ်းအား ကစားရန်အတွက် အခမဲ့ ဖြစ်သော်လည်း ဖရီးမီယမ် စီးပွားရေး ပုံစံကို သုံးထားက အက်ပ်အတွင်း အချို့သော ဂိမ်းအတွင်း အသုံးပြုသည့် ပစ္စည်းများကို ဝယ်ယူနိုင်သည်။ ဂိမ်းအား စတင်ထုတ်လုပ်ဖြန့်ချိစဉ်က ပိုကီမွန် မျိုးစိတ် ၁၅၁ မျိုးဖြင့် စတင်မိတ်ဆက်ခဲ့သော်လည်း ၂၀၂၀ တွင် မျိုးစိတ်ပေါင်း (၆၀၀) ခန့် အထိ ရှိလာပြီ ဖြစ်သည်။ 

*ပိုကီမွန် ဂိုး* ဝေဖန်မှုများသည် အကောင်းနှင့် အဆိုး​ရောနေသည်။ ဝေဖန်သူများကအယူအဆကိုချီးကျူးသော်လည်း နည်းပညာပြဿနာများကိုဝေဖန်ကြသည်။ ၎င်းသည် ၂၀၁၆ ခုနှစ်တွင် အသုံးအများဆုံးနှင့် အမြတ်အစွန်းအရဆုံး မိုဘိုင်းအက်ပလီကေးရှင်း များထဲတွင် တစ်ခုဖြစ်ပြီးယခုနှစ်အကုန်တွင် ကမ္ဘာအနှံ့ အကြိမ်သန်း (၅၀၀) ကျော်ဒေါင်းလုပ်ဆွဲယူခဲ့သည်။ ၎င်းသည် တည်နေရာအခြေပြု နှင့် AR နည်းပညာကိုတိုးမြှင့် ခြင်း ၊ ကိုယ်လက်လှုပ်ရှားလုပ်ဆောင်မှုကို မြှင့်တင်ခြင်းနှင့် ခြေလျင်အသွားအလာများလာခြင်းကြောင့်ဒေသခံစီးပွားရေးလုပ်ငန်းများကိုတိုးတက်အောင်ကူညီခြင်းတို့ကြောင့် အသိအမှတ်ပြုချီးကျူးခံရသည်။ သို့ရာတွင်၎င်းသည်မတော်တဆမှုများနှင့် လူထုအား စိတ်အနှောက်အယှက်ဖြစ်စေမှုများကိုဖြစ်ပေါ်စေသည့်အငြင်းပွားမှုများကို ဖြစ်ပေါ်စေခဲ့သည်။ အစိုးရများက လုံခြုံရေးနှင့် ပတ်သက်၍ စိုးရိမ်ပူပန်ကြောင်း ထုတ်ဖော်ပြောကြားခဲ့ကြပြီး အချို့နိုင်ငံများမှာ ၎င်း၏ အသုံးပြုမှုကိုစည်းမျဉ်းသတ်မှတ် ခဲ့သည်။ 2019 အစောပိုင်းတွင်တစ်ကမ္ဘာလုံးမှ ဒေါင်းလုပ်ဆွဲထားသည့် အကြိမ်ရေ သန်း ၁၀၀၀ ကျော် ရှိပြီး အမေရိကန်ဒေါ်လာ သန်း (၃,၀၀၀) ဝင်ငွေရရှိခဲ့သည်။ ၂၀၁၈ ခုနှစ်မေလတွင် လစဉ်ပုံမှန်အသုံးပြုသူ ၁၄၇ သန်း ကျော် ရှိသည်။ 
ကဏ္ဍ:အန်းဒရွိုက်ဂိမ်းများ
ကဏ္ဍ:၂၀၁၆ ဗီဒီယိုဂိမ်းများ
**ပိုကီမွန်**

*ပိုကီမွန်* ဆိုတာသည် Pokemon ကို စိတ်ကြိုက်နှစ်သက်ရာ သတင်းအချက်အလက်များဖြစ်ပြီး ဒေတာအတွက် ကိုယ်စားလှယ်ဖြစ်သော မြို့များအတွက် အလုပ်လုပ်နိုင်သော အသုံးပြုသူဖြစ်ပါသည်။ ဒီနေရာတွင် Pokemon ရောဂျက်တွေကို ရယူရန် မြို့နယ်များအတွက် အသုံးပြုသူများနှင့် ပတ်သက်သော သတင်းအချက်အလက်များဖြစ်ပါသည်။''

**သင့်တွင်အချက်အလက်များ**

* CGPA To Percentage  - အင်တာနက်ပိုကီမွန် အကြောင်းအရာအတွက် လက်ကျန်တွေကိုရယူရန်အတွက် လိပ်စာသို့ ပေး

ဆောင်းပါ။
ခေါင်းစိမ်းပိန်ညင်း

**ခေါင်းစိမ်းပိန်ညင်း** (**Rufous-collared Kingfisher**)

## ကိုးကား
ကဏ္ဍ:ပိန်ညင်းငှက်များ
ပိန်ညင်းပြာနီ

**ပိန်ညှင်းပြာနီ** (**Banded Kingfisher**)

## ကိုးကား
ကဏ္ဍ:ပိန်ညင်းငှက်များ
ဖဲရန့်တ်စ် ပုရှ်ကာ့ရှ်

**ဖဲရန့်တ်စ် ပုရှ်ကာ့ရှ်** (; 
, (ငယ်နာမည် Purczeld၊ ၁၉၂၇ ဧပြီ ၁ - ၂၀၀၆ နိုဝင်ဘာ ၁၇) သည် ဟန်ဂေရီ ဘောလုံးသမား၊ နည်းပြဟောင်း တစ်ဦးဖြစ်၍ ၎င်းကို အကြီးကျယ်ဆုံးသော ဘောလုံးကစားသမားများအနက် တစ်ဦးဟူ၍ သတ်မှတ်ထားကြသည်။ ဖခင်မှာလည်း ဘောလုံးသမားတစ်ဦးဖြစ်ကာ Ferenc Puskás Senior ဖြစ်သည်။ ဂိုးသွင်းများသူ တိုက်စစ်မှူးတစ်ဦးဖြစ်၍ ဟန်ဂေရီအတွက် နိုင်ငံတကာပွဲ (၈၅) ပွဲတွင် (၈၄)ဂိုးသွင်းယူခဲ့သည်။ စပိန်ဘောလုံးအသင်းအတွက်လည်း နိုင်ငံတကာပွဲ လေးပွဲကသစားခဲ့သည်။ ဟန်ဂေရီလိဂ်၊ လာ လီဂါလိဂ်တို့တွင် ၅၂၉ ပွ၌ ၅၁၄ဂိုး သွင်းယူခဲ့သည်။ ၁၉၅၂တွင် အိုလံပစ်ချန်ပီယံဖြစ်ခဲ့ပြီး ၁၉၅၄တွင် နိုင်ငံအသင်းကို ကမ္ဘာ့ဖလား ဗိုလ်လုပွဲဆီသို့ ဦးဆောင်ခေါ်ယူနိုင်ခဲ့သည်။ ထိုပြိုင်ပွဲစဉ်အကောင်းဆုံးကစားသမားအဖြစ် ဖီဖာရွှေဘောလုံးဆုရရှိခဲ့သည်။ ပုရှ်ကာ့ရှ်သည် ချန်ပီယံလိဂ် ဖလား သုံးကြိမ် (၁၉၅၉၊ ၁၉၆၀၊ ၁၉၆၆) ၊ ဟန်ဂေရီပြည်တွင်လိဂ် ၁၀ ကြိမ်၊ လာလီ ဂါဖလား ၅ ကြိမ် နှင့် ဂိုးသွင်းအများဆုံးဆု ၈ ကြိမ်ရရှိခဲဘသည်စာ ၁၉၉၅တွင် နိုင်ငံတကာ ဘောလဋ္ဌုးသမိုင်းနှင့် စာရင်းအင်း အဖွဲ့ချုပ် (IFFHS) က (၂၀)ရာစု၏ ထိပ်တန်းဂိုးသွင်းရှင်အဖြစ် အသိအမှတ်ပြုခဲ့သည်။

ဟန်ဂေရီ ကလပ်များဖြစ်သည့် Kispest နှင့် Budapest Honvéd တို့တွင် ကစားသမားဘဝစတင်ခဲ့ပြီး ဟန်ဂေရိလိဂ်၌ လေးရာသီ ထိပ်တန်းဂိုးသူယူသူ ဖြစ်ခဲ့ကာ ၁၉၈၄၌ ဥရောပ၏ ထိပ်တန်းဂိုးသွင်းနိုင်သူလည်း ဖြစ်သည်။ ၁၉၅၀နှစ်များအတွင်း ဟန်ဂေရီ အမျိုးသား ဘောလုံးအသင်း ၏ ထင်ရှားသော အသင်းသားနှင့် အသင်းခေါင်းဆောင်ဖြစ်ခဲ့၏။ ထိုစဉ်က ဟန်ဂေရီအသင်းသည် ရွှေအသင်း (သို့) ခွန်အားကြီးသော 'မဲ့ဂယား'များ အဖြစ် ထင်ရှားကျော်ကြားခဲ့သည်။ ဟန်ဂေရီတေယ်လှန်ရေးကြီးပြီးနောက် နှစ်နှစ်အကြာတွင် စပိန်သို့ နိုင်ငံကူးပြောင်း အခြေချခဲ့ကာ စပိန်၌ ရေအား မဿရစ်ဿ် (ရီးယဲ)တွင် ကစားခဲ့သည်။ ထို၌ကစားစဉ် ဂိုးအများဆုံးသွင်းသူဆု 'ပိချီချီ' (Pichichi) လေးကြိမ်ရရှိခဲ့ပြီး ချန်ပီယံလိဂ် ဗိုလ်လုပွဲများတွင် (၇) ဂိုးသွင်းယူခဲ့သည်။ 

ကသားသူအဖြစ်မှ အနားယူပြီးနောက် နည်းပြဖြစ်လာကာ ၁၉၇၁တွင် ပါနာသီနိုင်းကော့စ် (Panathinaikos) ကို ချန်ပီယံလိဂ် ဗိုလ်လုပွဲ (ထိုစဉ်က European Cup အမည်ဖြင့်ကျင်းပ) အထိ ခေါ်ဆောင်နည်းပြနိုင်ခဲ့ပြီး အားယာ့ခ်စ်အသင်း (Ajax) ကို ၂-၀ ဖြင့် ရှုံးနိမ့်ခဲ့ရသည်။ ၁၉၉၃ တွင် ဟန်ဂေရီသို့ ပြန်လာပြီး ဟန်ဂေရီ အမျိုးသား အသင်းကို ယာယီကိုင်တွယ်ခဲ့၏။ ၁၉၉၈၌ FIFA/SOS Charity အဖွဲ့၏ ပထမဆုံး သံတမန်ဖြစ်လာခဲ့သည်။ ၂၀၀၂တွင် ဘူးဒါပက်စ်ရှိ 'နိရှိတာဒီယော်န်'(Népstadion) အားကစားကွင်းကို ပုရှ်ကာ့ရှ် ဖဲရန့်တ်စ် အားကစားကွင်း အဖြစ် ၎င်းကိုဂုဏ်ပြု၍ အမည်ပြောင်းလဲခဲ့သည်။ ၂၀၀၃ နိုဝင်ဘာတွင် ယူအီအက်အေ နှစ်ပတ်လည် ဆုပေးခြင်း အခမ်းအနား၌ ဟန်ဂေရီဘောလုံးအဖွဲ့ချုပ်က လွန်ခဲ့သည့် နှစ်ငါးဆယ်အတွင်း အကောင်းဆုံး ဟန်ဂေရီဘောလုံးကစားသမားအဖြစ် ကြေညာခဲ့သည်။ ၂၀၀၉ အောက်တိုဘာတွင် ဖီဖာက လွန်ခဲ့သောရာသီက အလှပဆုံးဂိုးသွင်းယူသူကို ပေးသည့်ဆုအား ပုရှ်ကာ့ရှ်ဆု အဖြစ် ကြေညာခဲ့သည်။ ပီလီ၏ 'ဖီဖာ(၁၀၀)'စာရင်း၌ လည်းပါဝင်ခဲ့သည်။ 

## မှတ်စု
## ကိုးကား
ကဏ္ဍ:နိုင်ငံတကာ ဘောလုံးသမားများ
နန်းမွေစံ

**နန်းမွေစံ** သည် မြန်မာလူမျိုး မော်ဒယ် တစ်ယောက်ဖြစ်သည်။ သူမသည် ဆရာဝန်တစ်ဦးလည်း ဖြစ်ပြီး ခန္ဓာကိုယ်အလှ Sexy ပုံများကို Facebook ပေါ်တင်သောကြောင့် မြန်မာနိုင်ငံ ဆေးကောင်စီက ဆေးကုသခွင့် ဆမ လက်မှတ်ကို အသိမ်းခံခဲ့ရသည်။ သူမသည် 2019 Myanmar International Fashion Week တွင် runway မော်ဒယ်အဖြစ် ပါဝင်ခဲ့သည်။

ထို့အပြင် သူမသည် ဧရာဝတီသတင်းက ထုတ်ပြန်သော "အွန်လိုင်းပေါ်မှာ ရေပန်းစားနေတဲ့ မြန်မာ Sexy Modelများ" တွင်ပါဝင် ဖော်ပြခံရသည်။ ၂၀၂၀ ဂျူလိုင်လတွင် သူမသည် YVCTကောလိပ်၏ Kindness Ambassador အဖြစ်ခန့်အပ်ခြင်းခံရသည်။ နန်းမွေစံသည် OK Dollar, Biomanic Plusနှင့် အခြားသော ကြေညာများလဲ ရိုက်ကူးခဲ့သည်။ သူမ၏ ဆမ လက်မှတ်သိမ်းခံရခြင်းနှင့် ပတ်သတ်ပြီး လူ့အခွင့်ရေးချိုးဖောက်ခံရသည်ဟုဆိုကာ မြန်မာပြည်တွင် ဝေဖန်မှုများကျယ်လောင်စွာ ထွက်ပေါ်ခဲ့ပြီး ထိုကိစ္စသည်  နိုင်ကာငံတကာ၏ သတင်း မီဒီယာများစွာတွင်လည်း ဖော်ပြခံခဲ့ရသည်။

## နိုင်ငံရေးလှုပ်ရှားမှု
၂၀၂၁ မြန်မာနိုင်ငံစစ်အာဏာသိမ်းခံရခြင်းတွင် အာဏာသိမ်းဆန့်ကျင်ရေးလှုပ်ရှားမှုများတွင် သူမသည် ပါဝင်ခဲ့သည်။ တရားမျှတမှုကို ကျွန်ုပ်တို့ လိုအပ်သည် ဟူသော လက်သုံးချောင်းထောင်၍ ဆန္ဒဖော်ထုတ်ခြင်းများတွင်လည်း ပါဝင်ခဲ့သည်။

၂၀၂၂ ခုနှစ် မေလတွင် နန်းမွေစံသည် ပြည်ပထွက်ခွာခွင့် ပိတ်ပင်ခံရသည်။ သူမ၏ ဖခင်အား ဘန်ကောက်တွင် ဆေးကုသမှုပြုလုပ်ရန်အတွက် သူမ၏ နိုင်ငံကူးလက်မှတ် သက်တမ်းတိုးရာတွင် ရန်ကုန်နိုင်ငံကူးလက်မှတ်ထုတ်ပေးရေးရုံးက သူမ၏ နိုင်ငံကူးလက်မှတ်အား ပြန်လည်ပေးအပ်ရန် ငြင်းဆိုခဲ့သည်။ ထိုဖြစ်ရပ်ကြောင့် သူမ၏ ဖခင်ဖြစ်သူ ဒေါက်တာစိုင်းဆန်းဝင်းသည် ဆေးကုသမှုမရှိခဲ့ခြင်းကြောင့် ကွယ်လွန်ခဲ့သည်။ သူမ၏ အခွင့်အရေးဖြစ်သော နိုင်ငံမှ ထွက်ခွာခွင့် မရရှိခဲ့ခြင်းအား "တရားမျှတမှုမရှိ" ဟု သူမက စောဒကတက်ခဲ့သည်။ မီဒီယာ အင်တာဗျူးတစ်ခုတွင် သူမသည် လိင်အသားပေးမော်ဒယ်အဖြစ်မှ ရပ်နားကာ ဆရာဝန်အဖြစ် ပြန်လည်လုပ်ကိုင်မည်ဖြစ်ကြောင်း ပြောဆိုခဲ့သည်။

၂၀၂၂ ခုနှစ် ဩဂုတ်လ ၅ ရက်နေ့တွင် နန်းမွေစံနှင့်အတူ အခြားမော်ဒယ်တစ်ဦးဖြစ်သော သင်ဇာဝင့်ကျော်တို့အား မြန်မာ့ယဉ်ကျေးမှု ထိခိုက်စေသော လိင်အသားပေး ဓာတ်ပုံနှင့် ဗွီဒီယိုဖိုင်များအား အင်တာနက်တွင် အခကြေးငွေရယူကာ လွှင့်တင်ခဲ့သည့်အတွက် စစ်ကောင်စီက တရားစွဲဆိုခဲ့သည်။ နိုင်ငံပိုင်မီဒီယာဖြစ်သော MRTVက ထုတ်ပြန်ခဲ့ရာတွင် သူမတို့နှစ်ဦးအား ထောင်ဒဏ် ၁၅ နှစ်အထိ အများဆုံး ချမှတ်နိုင်သော အီလက်ထရောနစ် ဆက်သွယ်ဆောင်ရွက်ရေး ဥပဒေ ပုဒ်မ ၃၃ (က) အရ ဖမ်းဆီးကာ အမှုဖွင့် အရေးယူထားကြောင်း ထုတ်ပြန်ခဲ့သည်။

## ကိုးကား
## အရင်းမြစ်
*
* 

ကဏ္ဍ:သက်ရှိထင်ရှားပုဂ္ဂိုလ်များ
ကိ ဒေးဖတ် နျူဟွမ်

**ကိ ဒေးဖတ် နျူဟွမ်** () သည်လာအိုနိုင်ငံမှနာမည်ကြီးအဆိုတော်တစ် ဦး ဖြစ်ပြီး Num Kosin ၏အဖွဲ့ဝင်တစ် ဦး ဖြစ်ပြီးသူ့တွင်မောင်နှမနှစ်ယောက်ရှိပြီးသူ၏မိဘများမှာ Kosin နှင့် Bounkerd ဖြစ်သည်။

သူ၏ကျော်ကြားသော“ Nam Ta Kway” “ Jee Hoy” “ Miea Mak Phay” “ Fah Oum Fon Kue Kon Oum Nong” ကဲ့သို့သော သီချင်းများ။

သူသည် ၂၀၂၀၊ ဧပြီ ၂၄ ရက်တွင် ကျောက်ကပ်ပျက်ခြင်းကြောင့်သေဆုံးခဲ့သည်။

## ရည်ညွှန်း
ကဏ္ဍ:၂၀၂၀ ကွယ်လွန်သူများ
ထမင်းရည်ပူ လာ လျှာလွဲ

**ထမင်းရည်ပူ လာ လျှာလွဲ**သည် မြန်မာ စကားပုံတစ်ခု ဖြစ်သည်။

## ရှင်းလင်းချက် 
ခံတွင်းသို့ သွင်းလာသော ထမင်းရည်ပူကို လျှာသည် ထိမည်စိုး၍ ရှောင်လွဲသကဲ့သို့ ကိစ္စတစ်ခု၌ ပါဝင်ပတ်သက်လိုခြင်း မရှိသဖြင့် ရှောင်လွဲသည်။ 

"ကိုယ်စွမ်းတဲ့နေရာမှာ စိတ်ရောကိုယ်ပါ လွယ်ကူစွာ ကူညီရပါတယ်။ ထမင်းရည်ပူ လာ လျှာလွဲ ဆိုတာလို မပြုကောင်းဘူး။" [၁၂၈၁] ပညာအလင်း၊ ၃၊ ၄။ ၅၁။

## ကိုးကား
ဒီးဒုတ် ခင်မြိုင်

**ဒီးဒုတ် ခင်မြိုင်** (၁၉၁၉-၁၉၈၉) သည် မြန်မာနိုင်ငံသား သဘင်အနုပညာရှင် ဖြစ်သည်။

## ငယ်ဘဝ 
ပဲခူးတိုင်း ကဝမြို့နယ် ပေါက်ကုန်းရွာနေ ဦးပု ဒေါ်အေးဆိုင်တို့မှ ၁၉၁၉ ခု၊ ဖေဖော်ဝါရီလ ၂၆ ရက်တွင် မွေးသည်။ ငယ်မည်မှာ မထွေးဖြစ်သည်။ 

## အနုပညာခရီး 
မိခင်ဘက်၌ ဒေါ်စိန်ချယ် ဒေါ်သောင်း စသော နာမည်ကြီး မင်းသမီးများရှိသည်။ အသက် ၁၂ နှစ်ကျော်အရွယ်ကပင် ခေါင်းဆောင်မင်းသမီး ဖြစ်လာသည်။

အောင်ဗညိုကဲ့သို့ မီးစလွယ်အကကိုလည်းကောင်း၊ ဗန္ဓုလကျော်စိန်ကဲ့သို့ ဓားသုံးချောင်းအကကိုလည်းကောင်း မင်းသားများနည်းတူ ကနိုင်သည့်အတွက် လူသိများသည်။ အငှားများသော အရပ်များမှာ ဧရာဝတီတိုင်းတခွင်နှင့် ထားဝယ်မြို့တို့ ဖြစ်သည်။

ဘုရင်ခံဧည့်ခံပွဲတွင် အခြားအငြိမ့်များနှင့်အတူ အပြိုင်ကရရာ ရွှေတံဆိပ်ရသည်။ ထိုပွဲတွင် ဒီးဒုတ် ဦးဘချိုက ဒီးဒုတ်ခင်မြိုင်ဟု ဘွဲ့ပေးသည့်အတွက် နောင်လည်း ထိုအမည်ကိုယူလေသည်။

တက်လူတင်ရွှေဇာတ်တွင် ကနေစဉ် အိမ်ထောင်ကျသွားသော မင်းသမီး အောင်သန်းကြည်က ကိုယ်စားကပေးရန် တောင်းပန်သဖြင့် ထိုဇာတ်တွင် ရှစ်လကြာ ကသည်။

ဦးအလီထံ၌ သီချင်းကြီး အဆိုသင်ကာ ဗြိတိသျှဘားမားတိုက်တွင် သီချင်းများ ဓာတ်ပြားသွင်းဖူးသည်။

အိမ်ထောင်ကျသည့်နောက် အနုပညာအလုပ်ကို လုံးဝရပ်နားလိုက်သည်။

## မိသားစုဘဝ 
ဗိုလ်ကြီး မောင်မြနှင့် လက်ထပ်ကာ ကျိုက်လတ်မြို့တွင် အခြေချသည်။

## ဘဝနိဂုံး 
၁၉၈၉ မတ်လ ၂၃ ရက်တွင် ရန်ကုန်အနောက်ပိုင်းဆေးရုံ၌ နှလုံးအားနည်း သွေးတိုး ပန်းနာရင်ကျပ်ရောဂါစုဖြင့် လွန်သည်။

## ကိုးကား 
ကဏ္ဍ:မြန်မာ သဘင်ပညာရှင်များ
ယူအီးအက်ဖ်အေ ဥရောပဖလား ပြိုင်ပွဲ

**ယူအေးဖာ ဥရောပဖလား ဘောလုံးပြိုင်ပွဲ** () သည် သမားရိုးကျအားဖြင့် **ယူရို** ခေါ်ဝေါ်သုံးစွဲကြပြီး ဥရောပဘောလုံးအဖွဲ့ချုပ် ၏ အဖွဲ့ဝင်နိုင်ငံများက ပြိုင်ဆိုင်ကြသော ဘောလုံးပြိုင်ပွဲတစ်ရပ်ဖြစ်သည်။ ၁၉၆၀ မှစတင်၍ လေးနှစ်တစ်ကြိမ် ကျင်းပလာ၍ ဖီဖာ ကမ္ဘာ့ဖလား ပြိုင်ပွဲကျင်းပသောနှစ်များကြားရှိ စုံကိန်းရှိသော နှစ်များတွင် ကျင်းပသည်။ မူလက ဥရောပ နိုင်ငံများဖလား (European Nations' Cup) ဟုခေါ်တွင်ခဲ့ပြီး ၁၉၆၈တွင် လက်ရှိအမည်ကို ပြောင်းလဲခဲ့သည်။ ၁၉၉၆ ယူရိုမှအစပြုလျှက် သီးသန့်ပြိုင်ပွဲများကို "**UEFA Euro [year]**" အမည်ပုံစံဖြင့် များသောအားဖြင့် ရည်ညွှန်းကြပြီး ဤပုံစံသည် ရှေးယခင်ပြိုင်ပွဲများကိုပါ အကျိုးသက်ရောက်မှုရှိစေသည်။ 

အလိုအလျှောက် ခြေစစ်ပွဲအောင်သော အိမ်ရှင်နိုင်ငံမှလွဲ၍ ပြိုင်ပွဲဝင်မည့် အသင်းများသည် ခြေစစ်ပွဲကစားရသည်။ ၂၀၁၆ မတိုင်မချင်း ချန်ပီယံဖြစ်သော အသင်းများသည် Fifa Confederations Cup ပြိုင်ပွဲကို ပါဝင်ယှဉ်ပြိုင်နိုင်ခဲ့သည်။ သို့သော် မဖြစ်မနေ ပါဝင်ကစားရန်တော့ မလိုအပ်ပေ။

ဥရောပ ချန်ပီယံဖလားပြိုင်ပွဲ (၁၅) ခုကို နိုင်ငံအသင်း (၁၀) သင်းမှ အနိုင်ရရှိထားပြီး ထိုအနိုင်ရ အသင်းများမှာ ဂျာမနီ အမျိုးသား ဘောလုံးအသင်း၊ စပိန် အမျိုးသား ဘောလုံးအသင်း တို့က သုံးကြိမ်စီ၊ ပြင်သစ် အမျိုးသား ဘောလုံးအသင်းနှင့် အီတလီ အမျိုးသား ဘောလုံးအသင်းတို့က နှစ်ကြိမ်၊ ဆိုဗီယက်ယူနီယံ အမျိုးသား ဘောလုံးအသင်း]၊ နယ်သာလန် အမျိုးသား ဘောလုံးအသင်း၊ ချက်ကိုစလိုဗက်ကီးယား အမျိုးသား ဘောလုံးအသင်း၊ ဒိန်းမတ် အမျိုးသား ဘောလုံးအသင်း၊ ဂရိ အမျိုးသား ဘောလုံးအသင်းနှင့် ပေါ်တူဂီ အမျိုးသား ဘောလုံးအသင်း တို့က တစ်ကြိမ်စီ ရရှိထားသည်။ လက်ရှိအချိန်ထိ စပိန်အသင်းသည် သမိုင်းတွင် နှစ်ကြိမ်ဆက် ရယူနိုင်ခဲ့သော အသင်းဖြစ်ကာ ၂၀၀၈နှင့် ၂၀၁၂ တို့တွင် ဖြစ်သည်။ ဖီဖာ ကမ္ဘာ့ဖလားပြိုင်ပွဲပြီးလျှင် ဒုတိယမြောက် ကြည့်ရှုသူအများဆုံးဖြစ်၍ ၂၀၁၂ ယူရို ဗိုလ်လုပွဲကို ကမ္ဘာအနှံ့ပရိသတ် သန်း(၃၀၀) က ကြည့်ရှုခဲ့ကြသည်။

ပြီးခဲ့သည့် ၂၀၁၆ ယူရိုပြိုင်ပွဲတွင် ပြင်သစ်က အိမ်ရှင်အဖြစ်ကျင်းပ၍ ပေါ်တူဂီအသင်းက ပြင်သစ်ကို အချိန်ပိုကစားချိန်တွင် ၁-၀ ဖြင့် ပါရီမြို့ ဆာန်ဒါနီ အရပ်ရှိ 'စတဲ ဒါ ဖရော့န်စ်' ကစားကွင်းတွင် အနိုင်ရရှိခဲ့သည်။ ထိုပွဲကို လူပေါင်း (၂၄၈) သန်းက ကြည့်ရှုခဲ့ကြရာ ဥရောဖလားသမိုင်းတွင် ဒုတိယမြောက် ကြည့်ရှုသူအများဆုံးပွဲဖြစ်ခဲ့သည်။

## မှတ်စု
## ကိုးကား
ကဏ္ဍ:ယူအီးအက်ဖ်အေ ဥရောပဖလား ပြိုင်ပွဲ
ပိန်ညှင်း (ယူရေးရှား)

**ယူရေးရှားပိန်ညင်းငှက်** (သို့) **မြစ်ပိန်ညင်းငှက်** (**Eurasian Kingfisher** or **River Kingfisher**)

## ကိုးကား
ကဏ္ဍ:ပိန်ညင်းငှက်များ
ပိန်ညင်းပြာကြီး

**ပိန်ညင်းပြာကြီး** (ခေါ်) **ဘလစ်သ်ပိန်ညင်း** (**Great Blue Kingfisher** or '''Blyth's Kingfisher''') ငှက်သည် ပိန်ညင်းငှက်မျိုးနွယ်ထဲတွင် အရွယ်အစားအကြီးမားဆုံး မျိုးစိတ်ဖြစ်သည်။

## ကိုးကား
ကဏ္ဍ:ပိန်ညင်းငှက်များ
ပိန်ညင်းမောက်ပါ

**ပိန်ညင်းမောက်ပါ** (**Crested Kingfisher**)

## ကိုးကား
ကဏ္ဍ:ပိန်ညင်းငှက်များ
မတ်တာဖူးမြို့

**မတ်တာဖူး** (       ) သည်ထိုင်းနိုင်ငံ၊ လရယောင်ပြည်နယ်ရှိ မြို့ ( *thesaban mueang* ) ဖြစ်သည်။ ၎င်းသည်ထိုင်းနိုင်ငံ၏အကြီးဆုံး စက်မှုဥယျာဉ် ဖြစ်သော မတ်တာဖူး စက်မှုဇုန် ဖြစ်သည်။ ပြည်နယ်ရုံးများသည် မြေပုံမတာဖူ့ တွင်ရှိသည်။ 

## ပထဝီဝင် 
မြို့နယ်သည်နိမ်ဖလပ်နှင့်ထက်မာတို့၏ခရိုင်ခွဲများ၊ ဝှေပွန်းခရိုင်တစ်ခုလုံးနှင့် မိန်းလယောင်ခရိုင်မတာဖူ့ နှင့် နိခုံဖက်ထနာခရိုင်ရှိမက်ခါး ခရိုင်၏အစိတ်အပိုင်းများကိုတွေ့ရသည်။ 

## သမိုင်း 
၁၉၆၂ ခုနှစ်တွင်သန့်ရှင်းရေးခရိုင် ( *ဆုခါဖီးဘက်* ) မတာဖူ့ကိုအခြေချမှု၏ပထမဆုံးဒေသန္တရအစိုးရအဖြစ်ဖန်တီးခဲ့သည်။  ၁၉၉၁ တွင်ခရိုင်ခွဲများ ( *ခရိုင်မြူနီစီပယ်* )  နှင့် ၂၀၀၁ ခုနှစ်တွင်မြို့တစ်မြို့သို့အဆင့်မြှင့်ခဲ့သည်။  

ကမ္ဘာ့အရင်းအမြစ်အင်စတီကျု့ အဆိုအရ မတာဖူ့သည်ထိုင်းနိုင်ငံ၏လေထုနှင့်ရေထုညစ်ညမ်းမှု၊ စက်မှုလုပ်ငန်းမတော်တဆမှုများ၊ တရားမဝင်အန္တရာယ်ရှိသောစွန့်ပစ်ပစ္စည်းစွန့်ပစ်ပစ္စည်းများနှင့်ကင်ဆာနှင့်မွေးဖွားခြင်းပုံသဏ္ဌာန်များအပါအဝင်ကျန်းမာရေးဆိုင်ရာသက်ရောက်မှုများအနက်ထိုင်းနိုင်ငံ၏အဆိပ်အပြင်းဆုံးနေရာတစ်ခုဖြစ်သည်။ ။ "   

## ကိုးကားချက်များ 
## ပြင်ပလင့်များ 
* မတ်တာဖူးမြူနီစီပယ် (ထိုင်း)
ထပ်လွိုင်ပေါင်း စေတီ

ထပ်လွိုင်ပေါင်း စေတီသည် ထိုင်းနိုင်ငံ မယ်ဆိုင်မြို့တွင် တည်ရှိပြီး ထပ်လွိုင်ပေါင်း တောင်ကို အမည်စွဲ၍ ခေါ်သည်။ ထပ်(စေတီ), လွိုင်(တောင်), ပေါင်း(ကင်းမြီးကောက်)ဟူ၍ တိုက်ရိုက်ပြန်သော် ကင်းမြီးကောက်စေတီတောင်ဟု အဓိပ္ပာယ် ရသည်။ ခရစ်သက္ကရာဇ် ၁၇၆၆ တွင် အလောင်းမင်းတရား ဇင်းမယ် (ယခု ချင်းမိုင်)သို့ စစ်ချီစဉ် ဤစေတီကို တည်ထားပြီးနောက် သစ္စာ ဆိုခဲ့သည်။ ရှေးယခင် ဦးအောင်ဇေယျ တည်ထားစဉ် ထီးတော်မရှိ၊ မည်သူမှလည်း တင်ရန် ကြံစည်မရ၊ တင်ပြီးသည်နှင့် ထီးတော်မှာ မိုးကြိုးခပြီး မြေခရမြဲ ဖြစ်သည်။၁၉၉၃ ဝန်းကျင်၌ မြန်မာနိုင်ငံ သံဃမဟာနာယကအဖွဲ့ ဥက္ကဋ္ဌဆရာတော် အဘိဓဇမဟာရဋ္ဌဂုရု ဦးသောဘိတ၊ သန်လျင်မင်းကျောင်းဆရာတော် ဘဒ္ဒန္တ ဝဏ္ဏသိရီ၊ မိုင်းဖုန်းဆရာတော် အရှင်ဉာဏသံဝရ (ကျောက်ဝမ်ကြူ)၊ တာချီလိတ်က နဂါးနှစ်ကောင် ဆရာတော်နှင့် လုံဖော့ဆရာတော်တို့ ဦးစီးပြီး ထီးတော် တင်လှူမှသာ အောင်မြင်ခဲ့သည်။။

## အမည်တွင်ပုံ
ရွှေရောင်ဝင်းသော စေတီတော်၏ ခြေရင်း တနင်္ဂနွေ ၊ အင်္ဂါ ၊ စနေ၊ ရာဟု ထောင့်များ (ပါပထောင့် လေးထာင့်)တွင် ကင်းမြီးကောက် ကြီး လေးရုပ် ထုလုပ်ထားသောကြောင့် ဤ အမည် ရရှိသည်။ "သူ့ကိုနိုင်လို ဆကိုခို"ဟူသော ကိန်းခန်းအရ စီရင်ထားခြင်း ဖြစ်သည်။

## ပွဲလမ်းသဘင်
နယ်ခြားဖြစ်သော မယ်ဆိုင်နှင့် တာချီလိတ်ကြားရှိ တံတားအလယ်မှ မျှော်ကြည့်လျှင် ကောင်းစွာ ဖူးမြင်ရသည့် ထပ်လွိုင်ပေါင်း စေတီသည် ထိုင်းနိုင်ငံ အတွက်မူ အထူး အမွန်အမြတ်ထားရာ တန်ခိုးကြီးဘုရား တဆူ ဖြစ်ကာ၊ ေန့ထူးေန့မြတ်၌ ကုသိုလ်ပွဲ၊ အလှူပွဲ ကျင်းပလေ့ရှိပြီး၊ ရုပ်သံမှတဆင့် တတိုင်းပြည်လုံးသို့ ထုတ်လွှင့်ပြသ ဖူးမြော်စေသည်။ 
မြို့မြောက်ဘက် တောင်ကုန်းတွင် စံပယ်သော စေတီတော်သို့ တက်ရန် နဂါးရုပ်မုခ်ဦးဖြင့် မွမ်းမံထားသော စောင်းတန်းရှိသည်။ တောင်လယ်တွင် ဒုတိယမုခ် ရှိသေးကာ၊ ကားလမ်းလည်း ပေါက်၊ ခြေကျင်လျှောက်လည်း ရသည်။ နယ်ခြားတံတားမှ တောင်ဘက် တဖာလုံ၊ အနောက်ဘက် ကိုက် ၁၅၀ လျှောက်သော် ရောက်ရှိသည်။

## ကိုးကား
ကဏ္ဍ:ထိုင်းနိုင်ငံမှ စေတီပုထိုးနှင့် ဘုရားကျောင်းများ
ဘောဂကြီးဂမုန်း

**ဘောဂကြီးဂမုန်း**သည် ဘောဂလေးဂမုန်း ထက် အရွက်ကြီးပြီး အစိမ်းရင့်ပေါ် အဖြူကွက် ပေါ်လွင်သည်။ အမပင်ဖြစ်သော ဘောဂလေးဂမုန်းနှင့် ဆန့်ကျင်ဘက် အဖိုပင် ဖြစ်ကာ၊ တစ်နှစ်တစ်ကြိမ် ပွင့်သည့် ဂမုန်းမဟုတ်၊ ပွင့်ချင်ချိန် ပွင့်သည်။

## အာနိသင်
ပန်းပွင့်လျှင် စီးပွားတက်သည်၊ လာဘ်လာဘ ရသည်ဟု ယုံကြည်ကြပြီး၊ ချမ်းသာကြီးဂမုန်း၊ ရွှေလာငွေလာဂမုန်း၊ သူကြွယ်ဂမုန်းတို့ကဲသို့ စီးပွားဂမုန်း စာရင်းဝင်သည်။ လာဘသိဒ္ဓိ ရလိုသူများ စိုက်ကြသည်။

## ကိုးကား
ကဏ္ဍ:ဂမုန်းပင်
တံဇောင်းကြီးပင်

**တံဇောင်းကြီးပင်**သည် မိုးခေါင်ရေရှားရပ်ဝန်း၊ အပူပိုင်းဒေသများတွင် များစွာ ပေါက်ရောက်သော အပင်မျိုး ဖြစ်ပြီး၊ တံဇောင်းပြဿဒ်ပင်ဟုလည်း တွင်သည်။ အဖူးအပွင့်များသည် နားကပ်နှင့် တူသောကြောင့်လည်း အချို့အရပ်တွင် စိန်နားကပ်ပင်ဟု ခေါ်သေးသည်။။။

## ပုံပန်း
အဖုအထစ်နှင့် ခွများပြားသည်။ အနက်ရောင်ဆူးရှိသည်။ အစေးဖြူ ထွက်သည်။ ဆူးသည် ခြေထောက်ကို စူးမိသော် မြွေဆိုး ကိုက်ခံရသကဲ့သို့ ပူကနဲ ဖြစ်ပြီး၊ ပေါင်တွင် အကြိတ်ဖြစ်၊ ခြေလေး၊ မိနစ်ပိုင်းနှင့် လမ်းမလျှောက်နိုင်လောက်အောင် အဆိပ်ရှိသည်။

## အကျိုး
* နွားများ ကူးစက်ရောဂါ ဖြစ်သော် အပင်ကို နွားခြံဝဝယ် စောက်ထိုး ချိတ်၊ ကင်းပယ်သည်။

* အစေးကို ရွေးကြီးစေ့ခန့်မြို၊ ငှက်ဖျားသေသည်။

* အအေးဝမ်းပိတ်သူ၊ ရေလုပ်သား၊ ရေငုပ်စသူများ ဝမ်းချုပ်က အစေး တရွေးသားမြို၊ ဝမ်းလျှောပြီးနောက် သက်သာစေသည်။

* တံဇောင်းကြီးပင်မှ ရသော တံဇောင်းကြီးနှစ်သည် အစီအရင် တန်ဖိုးရှိလှသောကြောင့် ရလျှင် ဈေးကြီးမပေးက မရောင်းသင့်ဘဲ မိမိကိုယ်တိုင် ဆောင်ထားပါက ပိုမို၍ အကျိုးရှိသည်။

## ကိုးကား
ကျန်းကျိခဲ

**ကျန်းကျိခဲ**() သည် ၁၉၈၈-ခုနှစ် ဖေဖော်ဝါရီလ ၁၆-ရက်နေ့တွင် မွေးဖွားခဲ့သည့် တရုတ်လူမျိုး စားပွဲတင်တင်းနစ် ကစားသမားတစ်ယောက် ဖြစ်သည်။ ကျန်းကျိခဲသည် ၂၀၁၂-ခုနှစ် လန်ဒန်အိုလံပစ်တွင် စားပွဲတင်တင်းနစ် အမျိုးသားတစ်ဦးချင်းပြိုင်ပွဲ ရွှေတံဆိပ်ကို အနိုင်ရရှိပြီး၊ စတုတ္ထမြောက် စားပွဲတင်တင်းနစ် တံခွန်စိုက်ဆုရှင် (Grand Slam)တစ်ယောက် ဖြစ်လာခဲ့သည်။
သူ၏အရင် ပထမ ၃-ဦးမှာ ၁၉၉၂-ခုနှစ်တွင် Jan-Ove Waldner၊ ၁၉၉၉-ခုနှစ်တွင် Liu Guoliangနှင့်
၂၀၀၀-ခုနှစ်တွင် Kong Linghui တို့ဖြစ်ကြသည်။ ကျန်းကျိခဲသည် တံခွန်စိုက်ဆု (Grand Slam)ကို ၄၄၅
ရက်အတွင်း အရယူနိုင်ခဲ့သူ ဖြစ်သည်။ သူသည် ပထမဦးဆုံး ၂၀၁၁-ခုနှစ် ကမ္ဘာ့စားပွဲတင်တင်းနစ်ချန်ပီယံပြိုင်ပွဲ ရွှေတံဆိပ်ကို ရရှိပြီးနောက်၊ ၂၀၁၁-ခုနှစ် ကမ္ဘာ့ဖလား 
ရွှေတံဆိပ်နှင့် ၂၀၁၂-ခုနှစ် လန်ဒန်အိုလံပစ် ရွှေတံဆိပ်တို့ကို ဆက်တိုက်အနိုင်ရရှိခဲ့သည်။ ပထမဆုံး တံခွန်စိုက်ဆု (Grand Slam)ရရှိပြီးနောက်၊ သူသည် ၂၀၁၃-ခုနှစ် ကမ္ဘာ့စားပွဲတင်တင်းနစ်ချန်ပီယံပြိုင်ပွဲ ရွှေတံဆိပ်နှင့် ၂၀၁၄-ခုနှစ် ကမ္ဘာ့ဖလား ရွှေတံဆိပ်တို့ကို ဆက်လက်ရယူနိုင်ခဲ့ပြီး၊ ဒုတိယအကြိမ် စားပွဲတင်တင်းနစ် တံခွန်စိုက်ဆုရှင်ဖြစ်လာရန် ၂၀၁၆-ခုနှစ် အိုလံပစ်ရွှေတံဆိပ်သာကျန်တော့သော်လည်း၊ အဆိုပါပြိုင်ပွဲတွင် မာလုံကို ရှုံးနိမ့်ခဲ့ပြီး ငွေတံဆိပ်သာ ရရှိခဲ့သည်။ သူသည် စားပွဲတင်တင်းနစ်သမိုင်းတွင် အဓိကကျသောပြိုင်ပွဲများ၏ ရွှေတံဆိပ် ၅-ခုအထိ ရရှိခဲ့ပြီး၊ အဆိုပါပြိုင်ပွဲများတွင် ရွှေတံဆိပ် အများဆုံးကို ဆွတ်ခူးနိုင်ခဲ့သော  အမျိုးသားကစားသမားသုံးဦးအနက်မှ တစ်ဦး ဖြစ်လာခဲ့သည်။ ထို့အပြင် သူသည် အဆိုပါ အဓိကရွှေတံဆိပ် ၅-ဆုကို ဆက်တိုက်ရရှိခဲ့သော စံချိန်ကို တင်ထားသူ တစ်ဦးတည်းသော စားပွဲတင်တင်းနစ်ကစားသမားလည်း ဖြစ်သည်။

## ကိုးကား
ကဏ္ဍ:နိုင်ငံတကာ စားပွဲတင်တင်းနစ်ကစားသမားများ
သရက်ချဉ်

**သရက်ချဉ်**သည် သရက်သီးအစိမ်းမှ အချဉ်ရအောင် တည်ဖောက်ထားသော မြန်မာရိုးရာ စားစရာ တစ်မျိုး ဖြစ်သည်။

## လုပ်နည်း
သရက်သီးအစိမ်းကို ချင်းထိုးသကဲ့သို့ ပါးပါးရှည်ရှည် လှီးပြီးသောအခါ၊ ဇလုံထဲထည့်၊ ဆားဖြင့်နယ်ရသည်။ အချဉ်ဓာတ် ပေါ့အောင် ဆားဖြင့် နယ်ပစ်ခြင်း ဖြစ်ပြီး အချဉ်ကြိုက်က ဆားထည့်ရန် မလိုအပ်ချေ။ အစေးရည်များ စိမ့်ထွက်လာသည့်အချိန်ဝယ် ပွက်ပွက်ဆူနေသော ရေနွေး လောင်းထည့်ပြီး၊ အဖုံးအုပ်ထားရသည်။ 

ငါးမိနစ်ခန့် ကြာသော် လတ်ဆတ်သော သရက်ချဉ် ဖြစ်လာသည်။ ၎င်းမှာ သရက်ချဉ် အဖြူတည်ပုံ ဖြစ်ကာ၊ သရက်ချဉ်အဝါလိုပါက ရေနွေးထည့်သည်နှင့် နနွင်း အနည်းငယ် ထည့်ပေးလိုက်ရုံသာ ဖြစ်သည်။

## ကိုးကား
ယူအေးဖာ

**ဥရောပ ဘောလုံးအဖွဲ့ချုပ်** (အတိုကောက်:**UEFA** /ယူအေးဖာ/ ; ; )) သည် ဘောလုံး၊ ဖူဆယ်ဘောလုံး၊ ကမ်းခြေဘောလုံး အားကစားနည်းများကို ဥရောပတွင် အုပ်ချုပ်သည့် အဖွဲ့အစည်းဖြစ်သည်။ သို့ရာတွင် အချို့သော အသင်းဝင်နိုင်ငံများမှာ မူလအားဖြင့်သော်လည်းကောင်း အလုံးစုံသော်လည်းကောင်း အာရှ၌ပါဝင်ခဲ့ကြသည်။ ဖီဖာ၏ ဘောလုံးအားကစား ကမ္ဘာ့တိုက်ကြီးများ နယ်မြေဒေသကြီး (၆)ခုမှ တစ်ခုဖြစ်သည်။ ယူအေးဖာတွင် အမျိုးသား ဘောလုံးအသင်း (၅၅) နိုင်ငံပါဝင်ကြသည်။

ယူအေးဖာသည် ဥရောပတိုက်ရှိ နိုင်ငံဘောလုံးအသင်းများကို ကိုယ်စားပြု၍ နိုင်ငံ၊ ကလပ် ပြိုင်ပွဲများ : ယူအေးဖာ ဥရောပဖလား ပြိုင်ပွဲ၊ ယူအေးဖာ နိုင်ငံများလိဂ်၊ ယူအေးဖာ ချန်ပီယံလိဂ်၊ ယူအေးဖာ ယူရိုပါလိဂ်၊ ယူအေးဖာ စူပါ ဖလား ကို ကျင်းပပေးသည်။ ထိုပြိုင်ပွဲများရှိ ဆုကြေးငွေ၊ စည်းမျဉ်းများ၊ မီဒီယာ အခွင်းအရေးများကိုလည်း ထိန်းချုပ်စီမံသည်။

Henri Delaunay သည် ပထမဆုံး အထွေထွေအတွင်းရေးမှူးဖြစ်၍ Ebbe Schwartz သည် ပထမဆုံးဥက္ကဋ္ဌဖြစ်သည်။ လက်ရှိဥက္ကဋ္ဌမှာ ဆလိုဗေးနီးယား ဘောလုံးအဖွဲ့ချုပ် ဥက္ကဋ္ဌဟောင်းတစ်ဦးဖြစ်ပြီး ၂၀၁၆ အေသင်မြို့ (၁၂) ကြိမ်မြောက် အထူး ယူအေးဖာညီလာခံ၌ ရွေးချယ်တင်မြှောက်ခြင်းခံရသော သတ္တမမြောက် ဥက္ကဋ္ဌတစ်ဦးဖြစ်သည်။ ဤရာထူးသည် အလိုအလျှောက် ဖီဖာ၏ ဒုတိယ ဥက္ကဋ္ဌအဖြစ်လည်း တာဝန်ထမ်းဆောင်ရသည်။

## မှတ်စု
## ကိုးကား


ကဏ္ဍ:ဥရောပရှိ အားကစားအုပ်ချုပ်ရေးအဖွဲ့များ
ကဏ္ဍ:ဖီဖာ အဖွဲ့ချုပ်များ
ကဏ္ဍ:ဥရောပအခြေစိုက် နိုင်ငံတကာအဖွဲ့အစည်းများ
ရွှေရင်မျှော်ဘုရား

**ရွှေရင်မျှော်‌ဘုရား** သည် ကရင်ပြည်နယ်၊ သံလွင်မြစ်ကမ်းနံဘေး ဘားအံမြို့တွင် တည်ရှိသည့် ဘုရားတစ်ဆူ ဖြစ်သည်။

## ကိုးကား
ကဏ္ဍ:ကရင်ပြည်နယ်ရှိ စေတီပုထိုးများ
နောင်ဖာရေကန်

**နောင်ဖာရေကန် ** သည် ရှမ်းပြည်နယ်၊ ခိုလမ်မြို့တွင် တည်ရှိသည့် ရေကန်တစ်ခု ဖြစ်သည်။

## ကိုးကား
ကဏ္ဍ:မြန်မာနိုင်ငံရှိ ရေကန်များ
နမ့်မောင်းရေတံခွန်

**နမ့်မောင်းရေတံခွန် ** သည် ရှမ်းပြည်နယ်၊ ခိုလမ်မြို့တွင် တည်ရှိသည့် ရေတံခွန်တစ်ခု ဖြစ်သည်။

## ကိုးကား
ကဏ္ဍ:မြန်မာနိုင်ငံရှိ ရေတံခွန်များ
ကဏ္ဍ:ရှမ်းပြည်နယ်
အကရိ ကိတိုအု

သည် Pro-Fit နှင့် ပေါင်းစည်းထားသည့် အအိချိစီရင်စုမှ အဆိုတော်နှင့် အသံသရုပ်ဆောင်တစ်ဦးဖြစ်သည်။ ၂၀၁၄ ခုနှစ်တွင် ပွဲဦးထွက်ခဲ့ပြီး Time Bokan 24 (၂၀၁၆) တွင် ပထမဆုံးအကြိမ် အဓိကဇာတ်ဆောင်အဖြစ် ပါဝင်လှုပ်ရှားခဲ့သည်။ ၂၀၁၉ ခုနှစ်၊ အောက်တိုဘာလ၌ Pony Canyon ၏လက်အောက်တွင် တစ်ကိုယ်တော်အဆိုတော်အဖြစ် ပွဲဦးထွက်ခဲ့သည်။

## Filmography
### ရုပ်မြင်သံကြား အန်နီမေးရှင်း
### Original net animation
### ရုပ်ရှင်များ
### ဗီဒီယိုဂိမ်းများ
## Discography 
### Singles 
### Albums 
## ကိုးကား 
## ပြင်ပလင့်ခ်များ 
* တရားဝင်ဝက်ဘ်ဆိုက်
* 
* 

ကဏ္ဍ:၁၉၉၄ မွေးဖွားသူများ
ကဏ္ဍ:ဂျပန် အမျိုးသမီး အဆိုတော်များ
ကဏ္ဍ:ဂျပန် အမျိုးသမီး အသံသရုပ်ဆောင်များ
ကဏ္ဍ:သက်ရှိထင်ရှားပုဂ္ဂိုလ်များ
မဇင်းဆည်

**မဇင်းဆည်** သည် ပဲခူးတိုင်းဒေသကြီး၊ ပဲခူးမြို့တွင် တည်ရှိသည့် ဆည်တစ်ခု ဖြစ်သည်။

## ကိုးကား
ကဏ္ဍ:မြန်မာနိုင်ငံရှိ တာတမံများ
အောင်မြေလောကသွန်းဘုရားကြီး

**အောင်မြေလောကကြေးသွန်းဘုရားကြီး** သည် ရန်ကုန်တိုင်းဒေသကြီး၊ သုံးခွမြို့တွင် တည်ရှိသည့် ရုပ်ပွားတော်တစ်ဆူ ဖြစ်သည်။

## အောင်မြေလောကကြေးသွန်းဘုရားကြီး
အောင်မြေလောကကြေးသွန်းဘုရားကြီးကို၁၂၆၄ ခုနှစ်၊ တန်ဆောင်မုန်းလဆန်း ၁၄ ရက် ညနေ ၆နာရီမှစကာ ကြေးရည်ကျိုလောင်းရာ တပေါင်းလပြည့်နေ့ နံနက် ၄ နာရီတွင် ပြီးစီးခဲ့သည်။ ဉာဏ်တော်မှာ ၇ တောင်နှင့် ၁ မိုက်ရှိသည်။ ၁၂၆၅ ခုနှစ်၊ ကဆုန်လပြည့်နေ့ နံနက် ၁၀ နာရီတွင် ပလ္လင်ထက်သို့ ပို့ဆောင်ခဲ့သည်။

## အတိုင်းအတာများ
## တည်နေရာ
## ကိုးကား
ကဏ္ဍ:စေတီ ပုထိုးများ
တစ်ပင်တိုင် မြနန်းပင်

**တစ်ပင်တိုင် မြနန်းပင်** (*Cissus discolor*) သည် အပင်မျိုးစိတ်တခုဖြစ်ပြီး အရှေ့တောင်အာရှ၊ တရုတ်နိုင်ငံ၊ အိန္ဒိယနိုင်ငံတို့တွင် တွေ့ရှိရသည်။ မြန်မာနိုင်ငံ၊ ရှမ်းပြည်နယ်ဘက်တွင် ပေါများစွာ တွေ့ရသော တစ်ပင်တိုင်မြနန်းပင်သည် အပင်ကျလျှင် ဥဥသော အပင် ဖြစ်သည်။

## ဆေးအသုံး
ဆေးဖက်အနေဖြင့် အနာပေါက်မှန်သမျှနှင့် မြစ်ပွားနာများတွင် တစ်မယ်ကောင်းဆေးအဖြစ် အဓိကထား အသုံးပြုသည်။

## ကိုးကား
ကဏ္ဍ:ဆေးဖက်ဝင် အပင်များ
မန္တလေး အက်ဖ်အမ်

**မန္တလေး အက်ဖ်အမ်** သည် လှိုင်းနှုန်း 87.9 MHz မှတစ်ဆင့် ထုတ်လွှင့်နေသော ပြည်တွင်း ရေဒီယို အသံလွှင့်ဌာနတစ်ခု ဖြစ်သည်။  ယခုအခါ ၂၄နာရီ ထုတ်လွှင့်လျက်ရှိပြီး တောင်ငူမြို့ နှင့်အနီးတစ်ဝိုက် မိုင် ၃၀ နှင့် ရန်ကုန်မြို့ နှင့်အနီးတစ်ဝိုက် မိုင် ၆၀ တွင်လည်း ဖမ်းယူနားဆင်နိုင်သည်။ ထို့အပြင် အင်တာနက် မှတစ်ဆင့်လည်း နားဆင်နိုင်သည်။   

MCDC နှင့်ပြည်တွင်း မာလ်တီမီဒီယာကုမ္ပဏီအနည်းငယ်ထဲမှတစ်ခုဖြစ်သည့် **Forever Group** နှင့်ဖက်စပ်လုပ်ငန်းတစ်ခုဖြစ်သည်။ 

## ကိုးကား 
## ပြင်ပလင့်များ 
* 
* 
ကဏ္ဍ:မြန်မာနိုင်ငံရှိ ရေဒီယိုအသံလွှင့်ဌာနများ
လမ်းဆုံးလျှင် ရွာတွေ့

**လမ်းဆုံးလျှင် ရွာတွေ့**သည် မြန်မာ စကားပုံတစ်ခု ဖြစ်သည်။

## ရှင်းလင်းချက် 
လူသွားလမ်းကိုတွေ့၍ ထိုလမ်းအတိုင်း အဆုံးအထိ လိုက်သွားလျှင် ရွာကို တွေ့နိုင်သည်။ ထိုနည်းတူ အလုပ်တစ်ခုကို အဆုံးတိုင်လုပ်လျှင် အောင်မြင်မှု အကျိုးတရား ရနိုင်သည်။

"လမ်းဆုံးလျှင် ရွာတွေ့မှာပဲလို့ အားခဲပြီး တရားမှန်တဲ့အတိုင်း ထိထိရောက်ရောက် လုပ်မယ်၊ ဒီအတိုင်း အကြံယူထားပြီးပြီဗျာ။" [၁၂၉၆] ကြီးပွားရေး၊ ၃၊ ၆။ ၃၃။

## ကိုးကား
ဂရိ အမျိုးသား ဘောလုံးအသင်း

**ဂရိ အမျိုးသား ဘောလုံးအသင်း** (; ) သည် ဂရိနိုင်ငံကို ကိုယ်စားပြုသော အမျိုးသားဘောလုံးအသင်းဖြစ်၍ ဟယ်လန်နစ် ဘောလုံးအဖွဲ့ချုပ် (ဂရိဘောလုံး အဖွဲ့ချုပ်) က ထိန်းချုပ်ကွပ်ကဲသည်။ ဂရိအသင်းသည် အိမ်ကွင်းအများစုကို အေသင်မြို့ (သို့) အေသင်မြို့အနီးနားတွင် ကစားလေ့ရှိကာ အေသင်တွင် မြို့၏ဆင်ခြေဖုံးအရပ် 'မဲရို့စီ' (Maroussi) ရှိ အိုလံပစ် အားကစားကွင်းတွင်လည်းကောင်း၊ မြို့ပြင်ပတွင် ပိုင်းရီးယ(စ်) (သို့) ပစ်ရေးယ(စ်) (Piraeus) ဆိပ်ကမ်းမြို့ရှိ 'ကရိုင်းယစ်စကိုက်ကိစ်' (Karaiskakis) အားကစားကွင်းတွင်လည်းကောင်း ကစားသည်။ ဂရိအသင်းသည် ယူအေးဖာ ဥရောပဖလား ပြိုင်ပွဲဆုရ အသင်းဆယ်သင်းအနက် တစ်သင်းဖြစ်သည်။

ဂရိသည် ၁၉၈၀ ယူအေးဖာ ယူရိုဖလားမှစ၍ ပထမဆုံးပါဝင် ယှဉ်ပြိုင်ကစားခဲ့ကာ အုပ်စုအဆင့်မှ ကျော်လွှားနိုင်ခြင်းမရှိခဲ့သလို ၁၉၉၄ ကမ္ဘာ့ဖလားပြိုင်ပွဲ မတိုင်မီအထိ အခြားသော အဓိက ပြိုင်ပွဲများတွင် ပါဝင်ကစားရန် အရည်အချင်းပြည့်မှီခြင်းမရှိခဲ့ပေ။

ယူအေးဖာ ယူရို ၂၀၀၄ တွင် ဂရိဘောလုံးသမိုင်းတွင် အမြင့်ဆုံးအနေအထားရခဲ့ကာ ဥရောပဖလားကို ဆွတ်ခူးနိုင်ခဲ့သည်။ ပြိုင်ပွဲတွင် ဗိုလ်မစွဲနိုင်သည့် အဆင့်အတန်းဖြင့် သတ်မှတ်ခြင်းခံရသော်လည်း ရေပန်းစားနေခဲ့သော လက်ရှိချန်ပီယံ ပြင်သစ်နှင့် အိမ်ရှင် ပေါ်တူဂီအသင်းတို့ကို အနိုင်ပိုင်းနိုင်ခဲ့သည်။ ပြိုင်ပွဲ၏ အဖွင့်ပွဲနှင့် နောက်ဆုံး ဗိုလ်လုပွဲတွင် အိမ်ရှင် ပေါ်တူဂီနှင့် တွေ့ဆုံခဲ့ကာ နှစ်ပွဲလုံး အနိုင်ရရှိခဲ့သည်။ 

၂၀၀၄ အောင်မြင်မှုရရှိပြီးနောက် ဂရိအသင်းသည် ပြိုင်ပွဲအများစုကို ပါဝင်ရန် အရည်အချင်း ပြည့်မီခဲ့ပြီး ၂၀၁၂ ယူရိုတွင် ကွာတားဖိုင်နယ်၊ ၂၀၁၄ ကမ္ဘာ့ဖလားတွင် (၁၆)သင်း အဆင့်သို့ ရောက်ရှိခဲ့သည်။

## ကိုးကား
ကဏ္ဍ:ဂရိ အမျိုးသား ဘောလုံးအသင်း
သဗျာ

**သဗျာ** (; (*Placuna placenta*)) သည် ခရုကောင် အမျိုးအစားထဲတွင် ပါဝင်သော အခွံမာနှစ်ခြမ်းဖွင့်ပိတ်ရသော ကမာကဲ့သို့သောသတ္တဝါဖြစ်သည်။ ကမာကောင်ကဲ့သို့ပင် အသားကိုစား၍ရသော်လည်း အခွံကိုလို၍ ဖမ်းဆီးခံရမှု ပိုများသည်။​ သဗျာခွံသည် ကမာခွံကဲ့သို့ အနည်းငယ်မျှ မခုံးဘဲ ပြားချပ်ပါးလှပ်နေသည် ဟု ဒေသခံများက ဆိုစမှတ်ပြုသည်။ သဗျာခွံကို အလှအပအဆင်တန်ဆာ၊ လက်ဝတ်ရတနာအဖြစ်သာ မကဘဲ ပြတင်းတံခါးချပ် အနေဖြင့်ပါ အသုံးပြုခဲ့ကြသည်။ ကမာခွံထက် ပိုပါးလွှာ၍ အလင်းမှုန်ပေါက်ရောက်မှု ပိုများသဖြင့် မီးအိမ် မီးဆိုင်း ပြုလုပ်ရာတွင်လည်း အသုံးပြုကြသည်။

မြန်မာနိုင်ငံတွင် ငရုတ်ကောင်းကျွန်းနှင့် မော်တင်စွန်းအနီးရှိ ဟိုင်းကြီးကျွန်းအနီး နွံပေါများရာဒေသများတွင် တွေ့ရှိနိုင်သည်။ ရခိုင်ပြည်နယ်ဘက်တွင်လည်း တွေ့ရှိနိုင်သည် ဟု သိရသည်။

အာဖရိကတိုက် ယီမင်နိုင်ငံ အေဒင်ပင်လယ်ကွေ့မှသည် ဖိလစ်ပိုင်ကျွန်းစုများအထိ အများအပြားတွေ့ရသည်။ ၎င်းဒေသရှိ ကာပိဇ်ပြည်နယ်သည် သဗျာဖြင့် ပြုလုပ်သော ကုန်ပစ္စည်းအများအပြားထွက်ရာဒေသအဖြစ် ကျော်ကြားသည်။

## ကိုးကား 
ကဏ္ဍ:ကျိချွဲ သတ္တဝါများ
ဟင်းစားသာပေး ကွန်ချက်မပြနှင့်

**ဟင်းစားသာပေး ကွန်ချက်မပြနှင့်**သည် မြန်မာ စကားပုံတစ်ခု ဖြစ်သည်။

## ရှင်းလင်းချက် 
တံငါတို့သည် ဟင်းစားသာပေး၍ ကွန်ချက်ကိုမူ သူတစ်ပါးအား မပြသကဲ့သို့ သူတစ်ပါးအား သင့်လျော်သလို ‌ဝေဖန်ပိုင်ခြား၍ ဖြန့်ဖြူးထောက့်ပံ့ကူညီပါ။ သို့သော် မိမိတစ်သက်လုံး လက်သုံးပြုရမည့် နည်းနာများ၊ လျှို့ဝှက်ချက်များကို ထုတ်မပေးပါနှင့်။

*ကွန်ချက် = ကွန်ပစ်၍ ငါးများများရနိုင်သော နေရာကောင်း။

#"ဦးမိုးလုံးသည် ဟင်းစားသာပေး၊ ကွန်ချက်မပြနှင့် ဆိုသော စကားကို လက်ကိုင်ထားကာ ....ရရှိသည်ကို သိုသိပ်ထားပြီးလျှင်..." [၁၂၉၄] ဒဂုန်၊ ၁၂၊ ၁၄၃။ ၁၇၄။
#"ရှေးတံငါကြီးများက လူချင်းခင်လျှင် ဟင်းစားသာပေး၊ ကွန်ချက်မပြနှင့်ဟု ဆိုထုံးရှိခဲ့လေသည်။" [၁၃၂၅] ရှုမဝ၊ ၁၆၊ ၁၁၈။ ၁၄၉။

## ကိုးကား
ဘိသေကမုနိဆင်းတုတော်

**ဘိသေကမုနိဆင်းတုတော်**ကို မဟာကျိန်ဘုရားဟုလည်း ခေါ်ဝေါ်ပြီး၊ ရှင်ဘုရင်များက မိမိတို့ ကိုယ်တိုင်ကိုယ်ကျ ကိုးကွယ်နိုင်ရန် ရည်သန်၍ ကိုးရက်အတွင်း သွန်းလုပ်ပြီးနောက် ကိုးကွယ်ကြည်ညိုသော ဘုရားဆင်းတုတော် ဖြစ်သည်။
 ဘိသေက (ဘိသိက်သွန်းခြင်း)၊ မုနိ (ရှင်တော်မြတ်ဘုရား) ဖြစ်၍ ဘိသိက်သွန်းထားသည့် ရုပ်ပွားတော်ဟု ဆိုလိုသည်။

## ကျိန်စာ
သွန်းလုပ်ပြီးသော ဆင်းတုတော် ကို အနေကဇာ တင်၊ တင်ပြီးသော် ဆရာတော်များ ရှေ့မှောက်၌

# ဘုရားတပည့်တော်သည် မင်းကျင့်တရား ၁၀ ပါးကို စောင့်ထိန်းပါမည်။
# ဘုရားတပည့်တော်သည် သင်္ဂဟတရား ၄ ပါးကို စောင့်ထိန်းပါမည်။
# ဘုရားတပည့်တော်သည် အပရိဟာနိယတရား ၇ ပါးကို စောင့်ထိန်းပါမည်။
# ဘုရားတပည့်တော်သည် ဘိုးဘေးစဉ်ဆက် စောင့်ထိန်းလာသော ရတနာသုံးပါးကို ရိုသေကိုင်းရှိုင်းပါမည်။
# ဘုရားတပည့်တော်သည် သာသနာတော်၏ ရန်စူးခလုတ်များကို ရှင်းလင်းပါမည်။
# ဤသစ္စာများ ပျက်ကွက်ခဲ့ပါက ဘုရားတပည့်တော်သည် သွေးအန်၍ သေပါစေ။
# မြွေကိုက်၍ သေပါစေ။
# ကျားကိုက်၍ သေပါစေ။

စသည်စသည်ဖြင့် ကျိန်ရသတည်း။

## ဖူးရန်
စေတီပုထိုး ပြိုပျက်ရာမှ ရရှိလာတတ်သော ၎င်းဆင်းတုတော်ကို အိမ်၌ ထားမကိုးကွယ်ကောင်း။ ခိုက်၏။ ဖူးတွေ့နိုင်သော ဘုန်းတော်ကြီးကျောင်းတိုက်များမှာ သိရှိရသလောက် -

# မဟာပညာသီဟာရာမ ဝါ လက်ကောက်ဈေးကျောင်းတိုက် (မြောက်ဦး)
# ဗန္ဓုလကျောင်းတိုက်
# ညောင်ပင်ဈေးကျောင်းတိုက်
# ဘုရားပေါ်ကျောင်းဟောင်း

## ကိုးကား
ကဏ္ဍ:ရုပ်ပွားတော်
အမြီးကျက် အမြီးစား၊ ခေါင်းကျက် ခေါင်းစား

အမြီးပိုင်းကျက်လျှင် အမြီးပိုင်း၊ ခေါင်းပိုင်းကျက်လျှင် ခေါင်းပိုင်းစားသကဲ့သို့ ရေရှည်အကျိုးကိုမကြည့်၊ လတ်တလော အကျိုးအတွက် ရလျှင် ရသလို အမြတ်ထုတ်သည်။ 

"တစ်ဦးအပေါ်တစ်ဦး လိမ်လည်လှည့်ဖြား၍ ညစ်ပတ်ကာ အမြီးကျက် အမြီးစား၊ ခေါင်းကျက် ခေါင်းစားသဘောမျိုး ပြုမူတတ်ခြင်း။"

[၁၃၃၂] ပြည်သူ့ကြယ်၊ ၁၉။ ၁၄။

"ဒီနေရာက အမြီးကျက် အမြီးစား၊ ခေါင်းကျက် ခေါင်းစား နေရာ၊ လည်သလိုစားနေကြတဲ့နေရာ...."

[၁၃၄၃] သွေး၊ ၃၁၇။ ၉၅။
မြင်ကြတောင်

**မြင်ကြတောင်**သည် သရက်ခရိုင်၊ ဧရာဝတီမြစ် အနောက်ဘက်ကမ်း အထက်မင်းလှမြို့မှ မြောက်စူးစူး နှစ်မိုင်ခန့်အကွာဝယ် တည်ရှိသည်။ တောင်ပေါ်တွင် ဆုတောင်းပြည့် စေတီတော်တဆူကို တည်ထားသည်။

## ကိုးကား
ကဏ္ဍ:မြန်မာနိုင်ငံရှိ တောင်များ
၂၀၀၆ ဖီဖာ ကမ္ဘာ့ဖလား

**၂၀၀၆ ဖီဖာ ကမ္ဘာ့ဖလား** သည် လေးနှစ်တစ်ကြိမ် ကျင်းပသော ပြိုင်ပွဲဖြစ်၍ ဖီဖာ ကမ္ဘာ့ဖလားပြိုင်ပွဲ၏ အကြိမ်အားဖြင့် (၁၈) ကြိမ်မြောက်ဖြစ်သည်။ ၂၀၀၆ ဇွန် ၉ မှ ဇူလိုင် ၉ အထိ ဂျာမနီနိုင်ငံတွင် လက်ခံကျင်းပခဲ့သည်။ ဂျာမနီသည် အိမ်ရှင်အဖြစ်ကျင်းပခွင့်ကို ၂၀၀၀ ဇူလိုင် တွင် ရရှိခဲ့သည်။ ၂၀၀၃ မှစတင်ခဲ့သော အရည်အချင်းစစ်ဆေးခြင်း လုပ်ငန်းစဉ် (ခြေစစ်ပွဲ) ၌ လူအများဆုံးနေထိုင်သော တိုက်ကြီး ခြောက်တိုက်မှ အမျိုးသား ဘောလုံးအသင်း (၁၉၈) ပါဝင်ယှဉ်ပြိုင်ခဲ့ကြသည်။ ထိုအဆင့်များမှ အိမ်ရှင်အသင်းနှင့်အတူ (၃၁)သင်း ခြေစစ်ပွဲအောင်မြင်ခဲ့သည်။ ဂျာမနီနိုင်ငံအတွက် ဒုတိယမြောက် လက်ခံကျင်းပသည်ဖြစ်ပြီး နိုင်ငံပြန်လည်ပေါင်းစည်းပြီးနောက် ပထမဆုံးအဖြစ် ကျင်းပသော ပြိုင်ပွဲလည်းဖြစ်ကာ ယခင်က ၁၉၇၄ တွင် အနောက်ဂျာမနီ အနေဖြင့် ကျင်းပခဲ့သည်။ လက်ရှိပြိုင်ပွဲသည် ဥရောပတွင် ဒဿမအကြိမ်မြောက် ကျင်းပသော ပြိုင်ပွဲဖြစ်၏။

ပြိုင်ပွဲတွင် အီတလီ အမျိုးသား ဘောလုံးအသင်းက အနိုင်ရရှိခဲ့သောကြောင့် ၎င်းတို့၏ စတုတ္ထမြောက် ကမ္ဘာ့ဖလားဆုကို ရရှိခဲ့သည်။ နောက်ဆုံးဗိုလ်လုပွဲတွင် ပြင်သစ်အသင်းနှင့် ယှဉ်ပြိုင်ကစားရပြီး အချိန်ပိုအထိ ၁-၁ ဖြင့် သရေရလဒ် ထွက်ပေါ်ခဲ့၍ ပင်နယ်တီအဆုံးအဖြတ်တွင် ၅-၃ ဖြင့် အနိုင်ရရှိခဲ့သည်။ ဂျာမနီအသင်းသည် ၃-၁ ဖြင့် ပေါ်တူဂီအသင်းကို အနျုင်ရ၍ တတိယနေရာ ရခဲ့သည်။ အန်ဂိုလာ၊ ဂါနာ၊ အိုင်းဗာရီ ကို့စ်၊ ထရစ်နစ်ဒက်နှင့် တာဘေးဂို၊ တိုးဂိုအသင်းများသာ် ပထမဆုံးအကြိမ်ဖြင့် ပြိုင်ပွဲတွင် ပါဝင်ခဲ့ကြသည်။ ဆားဗီးယားနှင့် မောန်တစ်နီးဂရို တို့က ထိုနာမည်ဖြင့် ပါဝင်ခဲ့သည့် ပြိုင်ပွဲလည်းဖြစ်သည်။ ယခင်က ၁၉၉၈ ကမ္ဘာ့ဖလား၌ ယူဂိုဆလားဗီးယား အမည်ဖြင့် ပါဝင်ခဲ့ဖူးသည်။ ၂၀၀၆ မေလနှောင်းပိုင်း၌ ပြိုင်ပွဲမစမီ မောန်တစ်နီးဂရိုက လွတ်လပ်သော နိုင်ငံပြုရန် ဆန္ဒခံယူပွဲကျင်းပ ဆောင်ရွက်ခဲ့ကာ ထိုစဉ်ကရှိနေသော လျော့တိလျော့ရဲဖြစ်နေသည့် မဟာမိတ်ဆက်ဆံရေး(နိုင်ငံ) ကို ဖျက်သိမ်းခဲ့သည်။ ဆားဗီးယားကခည်း ထိုဆန္ဒမဲပေးခြင်းရလဒ်ကို ဇွန်အစောပိုင်းတွင် သဘောတူညီခဲ့သည်။ အချိန်မရတော့သည့်အတွက် ဖီဖာက ဆားဗီးယားနှင့် မောန်တစ်နီးဂရိုကို တစ်နိုင်ငံအသင်းအနေဖြင့် ပါဝင်ကစားစေခဲ့သည်။ 

၂၀၀၆ ကမ္ဘာ့ဖလားပြိုင်ပွဲသည် ရုပ်သံသမိုင်းတွင် လူအများဆုံး ကြည့်ရှုသောပြိုင်ပွဲများအနက်က တစ်ခုဖြစ်ကာ ပြိုင်ပွဲစဉ်တစ်လျှောက် ကြည့်ရှုခြင်း အကြိမ်အရေအတွက် ခန့်မှန်း သန်း နှစ်သောင်း ခြောက်ထောင်ကျော် (26.29&nbsp;billion) ဟူ၍ သတင်းရယူစူဆောင်နိုင်ခဲ့သည်။ နောင်ဆုံး ဗိုလ်လုပွဲသည် ခန့်မှန်း ဦးရေ (၇၁၅.၁) သန်းကြည့်ရှုခဲ့ကြသည်။ 

## ကိုးကား
ကဏ္ဍ:ကမ္ဘာ့ဖလား ပြိုင်ပွဲများ
ညာတင်ကုပ်

**ညာတင်ကုပ်**သည် "ဘုရားမဟုတ် ညာတင်ကုပ်"ဟု သမုတ်ကြသည်မှာ ဘုရားဆင်းတုတော်တိုင်းသည် သင်္ကန်း ရုံပုံမှာ ဘယ်ပခုံးပေါ်သာ တင်၍ ရုံလေ့ ရှိရိုးမှန်သော်လည်း၊ ညာတင်ကုပ်သည် ဆေး၊ မန္တရား၊ အင်းအိုင်၊ လက်ဖွဲ့ စီရင်ခြင်း သဘောအားဖြင့် ညာဘက်ပခုံးပေါ် တင်ရုံထားပုံ ထုလုပ်သည် ဖြစ်သောကြောင့် ဘုရားမဟုတ်ဟု အမှတ်အသား ပြုသတည်း။

## အတုအစစ်ခွဲခြားပုံ
ညာတင်ကုပ်ကို လှုပ်ကြည့်၍ အသံမြည်မှသာ ညာတင်ကုပ် စစ်သည်။

## မပြုအပ်သောအရာများ
ညာတင်ကုပ်သည် ဘုရားမဟုတ်ဟု ဆိုသောကြောင့် အင်းအစီအရင် ပါ၍ ဘုရားကျောင်းဆောင်ထဲဝယ် ထည့်သွင်း ပူဇော်ရန် မအပ်ချေ။ သင်္ကန်းသည် ဘယ်ရုံလား၊ ညာရုံလားဟူသည်ကို စိစစ်ပြီး၊ မိမိတို့ ကိုးကွယ်ထား သော ဘုရားရုပ်ပွားတော်သည် ဘုရားမဟုတ် ညာတင်ကုပ် ဖြစ်နေပါက ဖယ်ရှား၍ တတ်သိနားလည်သူ ဝါ ဘုန်းတော်ကြီးကျောင်းသို့ ပို့ရမည် ဖြစ်ပြီး၊ နောင် မကိုးကွယ်မိအောင် သတိထားရမည် ဖြစ်သည်။

## ကိုးကား
ကဏ္ဍ:လောကီအစီအရင် ရုပ်တုများ
အလုံမြို့

**အလုံမြို့**သည် လူသာမန်များ မသိစေရန် သူတော်စင်များ လျှို့ဝှက်သိပ်သည်းစွာ တောင်ယာစပါးစိုက် နေထိုင်၍၊ နေ့နေ့ညည တရားကျင့်ကြံကြသော ပါးစပ်ရာဇဝင်လာ ဒဏ္ဍာရီဒေသ ဖြစ်သည်။

## နေထိုင်ပုံ
ဘားအံမြို့နယ်အထက်ပိုင်းတွင် နေသူ ဦးစောချစ်တင်သည် ခေါင်းမူးနေသော အသက် ၈၀ ကျော် အဘိုးအို တဦးကို ထင်းစည်း ကူထမ်းပြီး သွားလိုရာသို့ လိုက်ပို့ရာ မမျှော်လင့်ဘဲ ၎င်းအလုံမြို့သို့ ရောက်ရှိသွားပြီးနောက်၊ ရက်ပေါင်း ၉၀ ကြာမှ မိမိနေရာ ဖလံတောင်ရွာသို့ ပြန်ရောက်လာသည်ရှိသော် မိသားစုဝင်များက ဆွမ်းသွတ်ထားနှင့်ပြီ။

၎င်းမြို့က လူများသည် ကိုယ်တိုင် စပါးစိုက်၊ ခြေနင်းမောင်းထောင်းဆုံ၊ လက်ဆုံများဖြင့် ကိုယ်တိုင် ဆန်ဖွတ်စားသည်၊ မည်သည့် စက်ပစ္စည်းကိရိယာ အသုံးအဆောင်မှ မသုံးစွဲ၊ သားငါးမစား၊ တနေ့သုံးကြိမ် ဘုရား ဝတ်ပြုသည်၊ ရသေ့ရဟန်းများနှင့်အတူ ဝတ်ဖြူစင်ကြယ်နှင့် သူတော်စင်များသည် နေ့နေ့ညည တရားထိုင်နေသည်ဟု ရောက်ဖူးသူက ပြန်ပြောင်း ပြောပြသည်။ 

## နတ်ဝှက်
သို့သော် ၎င်းနေရာဆန်းကို တဖန် ရောက်လို၍ သွားရောက် ရှာဖွေသော် နတ်ဝှက်ထားသကဲ့သို့ မတွေ့ရှိရတော့ချေ။

## ကိုးကား
ကျောက်ခမောက်တောင်

**ကျောက်ခမောက်တောင်**သည် စေတုတ္တရာ မြို့နယ်၊ စေတုတ္တရာမြို့မှ အရှေ့တောင်ဘက် ၁ မိုင်ခန့်အကွာဝယ် တည်ရှိသည်။ ကျောက်ခမောက်တောင်ပေါ်၌ ကျောက်ခမောက်တောင်စေတီနှင့် ရဟန္တာ ခြေတော်ရာ ယုံကြည်သမုတ်ကြသော ကျောက်ဖြူသား ဖိနပ် ရှိသည်။ ကျောက်ခြေထာက်ဟုလည်း ခေါ်သည်။ အရှည် ၁ ပေ၊ အထူ ၂ လက်မ ကျော်သည်။ နေရောင်အောက်ဝယ် ဖြူဖွေးပြီး၊ အရိပ်ထဲဝယ် ခဲရောင် ပေါက်နေသည်။ 

## ကိုးကား
ကဏ္ဍ:မြန်မာနိုင်ငံရှိ တောင်များ
စီးပွားရေးသိပ္ပံပညာဆိုင်ရာ နိုဘယ်အထိမ်းအမှတ်ဆု

ဆွီဒင်အမျိုးသားဘဏ်၏ အဲလ်ဖရက် နိုဘယ်(Alfred Nobel) အထိမ်းအမှတ် စီးပွားရေးသိပ္ပံပညာဆိုင်ရာဆု ()()သည် နိုဘယ်ဖောင်ဒေးရှင်းမှ ကမကထပြု၍ ချီးမြှင့်သော စီးပွားရေးပညာဆိုင်ရာဆု ဖြစ်ပြီး၊ ယေဘုယျအားဖြင့် စီးပွားရေးပညာဆိုင်ရာနိုဘယ်ဆုအဖြစ် မှတ်ယူကြသည်။ ဤဆုကို ၁၉၆၈-ခုနှစ်တွင် ဆွီဒင်နိုင်ငံ၏ ဗဟိုဘဏ်ဖြစ်သော ဆွီဒင်အမျိုးသားဘဏ် (Sveriges Riksbank)မှ နိုဘယ်ဖောင်ဒေးရှင်းသို့ ဘဏ်၏ နှစ်-၃၀၀ပြည့် အထိမ်းအမှတ် လှူဒါန်းငွေဖြင့် စတင်ခဲ့ခြင်းဖြစ်သည်။ ၎င်းသည် ၁၈၉၅-ခုနှစ်မှ အဲလ်ဖရက် နိုဘယ်(Alfred Nobel)၏ သေတမ်းစာတွင် ရေးသားထားသည့် စာရင်းတွင်ပါဝင်သည့် ဆုတစ်ခု မဟုတ်သဖြင့် နိုဘယ်ဆုမဟုတ်ပေ။ သို့သော်လည်း ဤဆုကို နိုဘယ်ဆုများနှင့် အတူတွဲ၍ နိုဘယ်ဖောင်ဒေးရှင်းမှ ကြီးကြပ်ကွပ်ကဲမှု ပြုသည်။ ဆုရရှိသူစာရင်းကို နိုဘယ်ဆုရှင်များနှင့်အတူ ပေါင်း၍ကြေညာပြီး၊ နိုဘယ်ဆုပေးပွဲ အခမ်းအနားတစ်ခုတည်း၌ပင် ပေါင်း၍ ဆုချီးမြှင့်သည်။ (ဓာတုဗေဒနှင့် ရူပဗေဒနိုဘယ်ဆုများကိုလည်း ဤအကယ်ဒမီမှပင် ရွေးချယ်သည်။) ပထမဆုံးဆုကို ၁၉၆၉-ခုနှစ်တွင် ဒတ်ခ်ျစီးပွားရေးပညာရှင် Jan Tinbergenနှင့် နော်ဝေစီးပွားရေးပညာရှင် Ragnar Frischတို့အား "စီးပွားရေးဖြစ်စဉ်များအားဆန်းစစ်ခြင်းအတွက်အသုံးပြုသော အခြေအနေအလိုက် ပြောင်းလဲနိုင်သော မော်ဒယ်များ(dynamic models)တီထွင်အသုံးချခြင်း"အတွက် ချီးမြှင့်ခဲ့သည်။

## အမည်ပြောင်းလဲခေါ်ဝေါ်မှုများ
ဤဆု၏ ဆွီဒင်ဘာသာစကားဖြင့် လက်ရှိတရားဝင်အမည်မှာ
*Sveriges riksbanks pris i ekonomisk vetenskap till Alfred Nobels minne* ဖြစ်သည်။ နိုဘယ်ဖောင်ဒေးရှင်းမှ ဤဆု၏အမည်ကို အင်္ဂလိပ်ဘာသာဖြင့် ဘာသာပြန်ဆိုရာတွင် နှစ်အလိုက် ပြောင်းလဲမှုများရှိနေသည်ကို အောက်ပါဇယားတွင် တွေ့ရှိနိုင်သည်။

## ဆက်လက် ကြည့်ရှုရန်
* စီးပွားရေးသိပ္ပံပညာဆိုင်ရာ နိုဘယ်အထိမ်းအမှတ်ဆုရ ပညာရှင်များဇယား

## ကိုးကား
ကဏ္ဍ:ဆုတံဆိပ်များ
ကဏ္ဍ:ဘောဂဗေဒ
မလိဝမ်းရေတံခွန်

**မလိဝမ်းရေတံခွန် ** သည် ကော့သောင်းမြို့၊ မလိဝမ်းရွာတွင် တည်ရှိသည်။

## မလိဝမ်းရေတံခွန် 
မလိဝမ်းရေတံခွန်သည် ကော့သောင်းမြို့မှ မြောက်ဘက်သို့  ပြည်ထောင်စုလမ်းမကြီးအတိုင်းသွားပါက ၂၅ မိုင်အကွာ မလိဝမ်းရွာတွင် တည်ရှိသည်။

## လမ်းပန်းဆက်သွယ်ရေး
## ကိုးကား
ကဏ္ဍ:မြန်မာနိုင်ငံရှိ ရေတံခွန်များ
ကဏ္ဍ:တနင်္သာရီတိုင်းဒေသကြီး
ဖီဖာ ကမ္ဘာ့ဖလား ဆုများ

ဖီဖာကမ္ဘာ့ဖလား နောက်ဆုံးတွင် ပြိုင်ပွဲအပြီးတွင် ကစားသမားများနှင့် အသင်းများကို ပြိုင်ပွဲ၏ ရှုထောင့်အမျိုးမျိုးမှ ထူးချွန်​ပ​ြော​​င်မြောက်သူများကို ဆုများစွာကိုပေးအပ်သည်။ 

## ဆုများ
ပြိုင်ပွဲအပြီးတွင် ချီးမြ​ှင့်သောဆု (၅)ခု၊ ပြိုင်ပွဲအတွင်​ပေးအပ်သောဆု တစ်ခုရှိသည်။ 

***ရွှေဘောလုံး** (လက်ရှိတွင် 'အာ့ဒီးဒါ့စ် ရွှေဘောလုံး' ဟု သုံးနှုန်း) သည် ပြိုင်ပွဲတစ်လျှောက် အကောင်းဆုံးဘောလုံးသမားကို ပေးအပ်ပြီး (၁၉၈၂)မှစ၍ ချီးမြှင့်ခဲ့သည်။
***ရွှေဖိနပ်** (လက်ရှိတွင် 'အာ့ဒီးဒါ့စ် ရွှေဖိနပ်' ဟု သုံးနှုန်း, ၁၉၈၂-၂၀၀၆အထိ shoe ဟုခေါ်သော်လည်း ယခုတွင် boot ဟုသုံးနှုန်း) ကို ဂိုးအများဆုံးသွင်းယူနိုင်သူကို ချီးမြင့်သည်။ ၁၉၈၂ မှစတင် ချီးမြင့်ခဲ့၏ ။
***ရွှေလက်အိတ်ဆု** (လက်ရှိတွင် 'အာ့ဒီးဒါ့စ် ရွှေလက်အိတ်ဆု ဟု သုံးနှုန်း၊ ၁၉၉၄-၂၀၀၆အထိ လက်ဗ် ယဲ့ရှင်ဆု အဖြစ်သိရှိ) ကို အကောင်းဆုံး ဂိုးသမားကို ၁၉၉၄မှစ၍ ချီးမြင့်ခဲ့သည်။
***အကောင်းဆုံး လူငယ်ကစားသမားဆု** (လက်ရှိတွင် Hyundai အကောင်းဆုံးလူငယ်ဆု) ကို ပြက္ခဒိန်နှစ်အစတွင် အသက် (၂၁)နှစ်အောက် အကောင်းဆုံး ကစားသမားကို ပေးအပ်သည်။ ၂၀၀၆မှ စတင်ပေးအပ်ခဲ့သည်။ 
***ဖီဖာ သန့်ရှင်းစွာကစားခြင်းဆုဖလား** ကို ၁၉၇၀မှစတင် ချီးမြင့်ခဲ့၍ စည်းကမ်းလိုက်နာ (အသန့်ရှင်းဆုံး) မှတ်တမ်းဖြင့် ကစားနိုင်ခဲ့ကာ အနည်းဆုံး ဒုတိယအဆင့်သို့ တက်လှမ်းနိုင်သော အသင်းကိုသာ ထည့်သွင်းစဉ်းစား၍ ပေးအပ်သည်။ 
***ပွဲ၏ အကောင်းဆုံးလူ** (လက်ရှိတွင် Budweiser ပွဲ၏ အကောင်းဆုံးလူ ဟု သုံးနှုန်း) ပြိုင်ပွဲစဉ်တစ်လျှောက် ပွဲတစ်ပွဲတွင် ထူးချွန်စွာကစားနိုင်မှုအတွက် ပေးအပ်သည်။ ၂၀၀၂ မှ စ၍ ပေးအပ်ခဲ့သည်။

အခြားသော ဆုနှစ်ခုကို ၁၉၉၄နှင့် ၂၀၀၆ ကြား၌ ပေးအပ်ခဲ့မှုရှိသည်။ ထိုဆုများမှာ :
***အဖျော်ဖြေနိုင်ဆုံး အသင်း** ကို ယေဘုယျ ပရိသတ် မဲဖြင့် ဆုံးဖြတ်၍ ဖိုင်နယ်ပွဲများတစ်လျှောက် ပရိသတ်ကို အကောင်းဆုံး ဖျော်ဖြေကစားနိုင်ခဲ့သော အသင်းကို ချီးမြင့်ပေးအပ်သည်။
***ထိပ်တန်းကြယ်ပွင့် အသင်း** တွင် နည်းစနစ်ပိုင်းလေ့လာသော အဖွဲ့က ရွေးချယ်ထားသော ပြိုင်ပွဲတစ်လျှောက် အကောင်းဆုံး ကစားသမားများပါဝင်သည်။

## ကိုးကား
ကဏ္ဍ:ကမ္ဘာ့ဖလား
ဘန့်ဘွေးကျင်းရွာ

**ဘန့်ဘွေးကျင်းရွာ** သည် ရှမ်းပြည်နယ်၊ နောင်ချိုမြို့နယ်တွင် တည်ရှိသည့် ကျေးရွာတစ်ရွာ ဖြစ်သည်။

## ကိုးကား
နမ့်မွန်ကြီးရေတံခွန်

**နမ့်မွန်ကြီးရေတံခွန်** သည် ရှမ်းပြည်နယ်၊ ပင်လောင်းမြို့နယ်ရှိ ပေါင်းလောင်းမြို့သစ်တွင် တည်ရှိသည့် ရေတံခွန်တစ်ခု ဖြစ်သည်။

## ကိုးကား
ကဏ္ဍ:မြန်မာနိုင်ငံရှိ ရေတံခွန်များ
ကဏ္ဍ:ရှမ်းပြည်နယ်